Pravo na rad osoba sa retkim bolestima - NORBS\nPravo na socijalnu sigurnost, kao osnovno ljudsko pravo, podrazumeva predviđanje dodatnih mehanizama za ostvarivanje prava na (dostojanstven) rad ranjivih društvenih grupa, kakva su lica obolela od retkih bolesti.\nOvaj pristup podrazumeva podršku uključivanju svih ranjivih društvenih grupa na tržište rada i u radnu sredinu bez diskriminacije, u onim slučajevima gde je to moguće, u cilju obezbeđenja socijalne sigurnosti ovih grupa.\nRadnopravni status obolelih od retkih bolesti može se analizirati sa stanovišta posebne zaštite u oblasti zapošljavanja i rada osoba sa invaliditetom, koja je kao takva predviđena, kako u međunarodnom i uporednom, tako i u domaćem pravu i praksi:\n– Zakonom o profesionalnoj rehabilitaciji i zapošljavanju osoba sa invaliditetom (2009) i\n– Zakonom o sprečavanju diskriminacije osoba sa invaliditetom (2006).\nKod retkih bolesti, izrazita različitost njihovih simptoma i manifestacija zahteva primenu više individualističkog principa u regulisanju radnopravnog statusa lica obolelih od retkih bolesti, uz primenu odredbi zakona koje regulišu zapošljavanje i rad osoba sa invaliditetom.\nPored toga, zbog složenosti stanja koja se kvalifikuju kao retka, neophodna je saradnja između sistema zdravstvene i sistema socijalne zaštite, kao i njihova uzajamna saradnja u pogledu kreiranja i vođenja politike zapošljavanja i rada.\nStatus lica obolelih od retkih bolesti, u smislu prava na rad i zapošljavanje, zasniva se na principu jednakosti, kao primarnog načela u oblasti savremenog radnog prava, koji zahteva predviđanje:\n– zabrane genetske diskriminacije u oblasti rada i zapošljavanja,\n– zabrane diskriminacije po osnovu invaliditeta uz već postojeće mere za integrisanje osoba sa invaliditetom u radnu sredinu (sistem kvota, princip razumnog prilagođavanja uslova i mesta rada potrebama osoba sa invaliditetom, subvencije za poslodavce koji zaposle određen broj osoba sa invaliditetom),\n– fleksibilnih oblika radnog angažovanja (rad od kuće, rad sa skraćenim radnim vremenom, rad sa nepunim radnim vremenom),\n– posebnih plaćenih odsustava za potrebe dijagnostike i terapije kod određenih retkih bolesti, kako za obolela lica tako i za zaposlena lica koja se staraju o obolelim licima.\n– pravilne procene radne sposobnosti obolelih lica, zbog složenosti i “retkosti” stanja, u saradnji sa centrima za retke bolesti


Prodato Vodoprivredno preduzeće Smederevo - SDCafe.rs\nHome\tInfoPrivreda\tProdato Vodoprivredno preduzeće Smederevo\nVodoprivredno preduzeće Smederevo prodato je beogradskom Khaoticen DOO za 661.000 evra, saopšteno je danas iz Ministarstva privrede.\nU informaciji objavljeno je da je pre zaključenja ugovora o prodaji pribavljeno mišljenje od Uprave za sprečavanje pranja novca Ministarstva finansija o nepostojanju smetnji na strani kupca. Na javnom nadmetanju održanom 8. februara Khaoticen je pobedio u konkurenciji još dve firme, navodi se u Ministarstvu privrede.\nU oktobru 2020. godine objavljen je javni poziv za prodaju 100 odsto udela Srbije u ovom preduzeću, 10 firmi je otkupilo dokumentaciju. Do 20. novembra predato je pet prijava zainteresovanih za kupovinu ovog preduzeća dok su dve odbačene.\nPretežna delatnost novog vlasnika Vodoprivrednog preduzeća Smederevo, Khaoticen, je izgradnja hidrotehničkih objekata a firma, čiji je vlasnik i direktor Siniša Narić, osnovana je 2008. godine, kako glasi u Agenciji za privredene registre.\nUloženo više od 80 miliona dolara u...


Press Online :: TV :: Poslednji Top Gear sa Klarksonom / print=true\nPoslednji Top Gear sa Klarksonom\nU nedelju 28. juna na kanalu BBC 2 emitovana je posednja epizoda serijala Top Gear sa Klarksonom, Hamondom i Mejom. Emisija je sastavljena od neobjavljenog materijala koji je snimljen pre nego što je Džeremi Klarkson dobio otkaz zbog fizičkog napada na producenta a nakon emitovanja, on se izvinio gledaocima zbog načina na koji se sve završilo.\nTop Gear u starom sastavu oprostio se od svojih fanova 75-minutnim specijalom u kojem, ironično, Klarkson u jednom trenutku u svom stilu promrmlja kako mrzi da radi taj posao. Nekadašnja prva voditeljska zvezda emisije pojavljuje se isključivo u kadrovima snimljenim na terenu pre pomenutog incidenta i suspenzije, dok u najavnim scenama iz studija učestvuju samo preostala dva voditelja, Ričard Hamond i Džejms Mej. Za razliku od standardnih epizoda, u oproštajnoj u studiju nije bilo publike. Klarksona je simbolično "zamenila" plastična replika slona kao aluzija na "prusustvo slona u prostoriji koga niko ne primećuje", odnosno činjenicu da je glavni voditelj izostao, ali se svi prave da se emisija odvija normalno. Nakon emitovanja poslednje epizode, koja je izazvala pomešane reakcije gledalaca na društvenim mrežama, Klarkson, Hamod i Mej zahvalili su se putem Twittera fanovima na podršci. Ponesen emocijama, Džeremi Klarkson izvinio se gledaocima zbog načina na koji je okončan njegov angažman u serijalu Top Gear. "Hvala vam na podršci i ohrabrenju koje ste mi pružali svih ovih godina. Žao mi je što se sve ovako završilo." Brojna publika koja ga je verno pratila tokom više od dve decenije rada u Top Gear-u sada ima izbor da nastavi da gleda serijal sa Krisom Evansom, koji je izabran za novog voditelja, ili da sačeka najavljeni automobilski šou program koji će Klarkson, Hamod i Mej snimati za neku drugu TV stanicu.


Stipendije dobra stimulacija - Užicka Republika Press\nKlasične stipendije učenika i studenata iz tzv. “Titovog vremena” u poslovnom životu Srbije gotovo da više nema ili se svodi na nivo statističke greške. Da kompanije finansiraju školovanje učenika pa zatim da im garantuju posao – to je tek san.Takva kadrovska politika, u današnjim surovim tržišnim uslovima nosi u sebi previše rizika, smatra jedan od vodećih privrednika u Kosjeriću, Željko Blagojević, direktor firme Kepo doo.\n“Previše je nepoznanica u samom tom procesu, kako za potencijalne kandidate stipendiste, tako i za firme koje treba da ulože značajna sredstva, a sve to sa krajnje neizvesnim ishodom. Čak i uz klauzulu da sredstva moraju biti vraćena, za kompaniju je to previše izgubljenog vremena” – mišljenja je ovaj privrednik.\nDirektor kompanije Kepo, međutim, smatra da će najavljeno dualno obrazovanje u Srbiji i u tom smislu doneti neke novine i pozitvne rezultate. Učenici će biti u prilici da praktično provere sebe, svoja interesovanja i mogućnosti, pa na kraju i da na osnovu realnih pararametara kreiraju budućnost i planove. Kompanije, opet, smatra Željko Blagojević, na osnovu realnih pokazatelja u praksi moći će da procene ko eventualno zaslužuje i može da bude stipendista firme. “Za sada je sve na ovom planu delovanje ad hoc, pa takav rizik mogu da ponesu samo kompanije giganti” – zaključuje on.\nTitan cenmentara Kosjerić, kompanija na koju se oslanja značajan deo privrednih i društvenih aktivnosti ove opštine, među prvima je u Srbiji promovisala društveno odgovorno poslovanje kao vrlo bitan segment poslovnih aktivnosti kako bi se doprinelo prosperitetu zajednice u kojoj posluje. Inicijative kompanije u domenu unapređenja uslova zapošljivosti i profesionalnog razvoja usmerene su na različite društvene kategorije, ali sa posebnim akcentom na podršku mladih u Kosjeriću. Naročit doprinos kompanija ostvaruje tako što u svojoj organizaciji omogućava srednjoškolcima, studentima i diplomcima da realizuju stručnu praksu i da u neposrednom radu steknu nova znanja i iskustva koja će im koristiti u budućoj karijeri. Kroz program profesionalne prakse u trajanju od tri meseca, koji se organizuje već treću godinu zaredom, mogućnost za profesionalni razvoj imalo je ukupno 26 praktikanta, različitih fakultetskih struka. Pored usavršavanja, polaznici stiču značajne preporuke za stručno napredovanje i pronalazak posla.\nKolektiv Titan cementare u Kosjerić i ove godine uplatio je na račun Fondacije “Evro za znanje” 100.000 hiljada dinara. Ovo je treća godina zaredom kako cementarci pomažu Fondaciju i njene stipendiste i do sada je stipendirano ukupno 30 učenika i studenata iz cele Srbije.\n“Mi smo se opredelili da u osnovi pomognemo najbolje, među našim stipendistima su učenici i studenti koji su osvajali nagrade na republičkim i međunarodnim takmičenjima. Srbija je puna vredne i talentovane dece kojoj je potrebna finansijska podrška”, ističe Miroslav Paunović, član Upravnog odbora i jedan od osnivača Fondacije. Želja osnivača je da se izborom kandidata iz različitih sredina širi priča o Fondaciji i razvija osećaj kod mladih ljudi o pripadnosti jednoj zajednici, zatim osećaj davanja i čovekoljublja. Moto Fondacije je da nema bolje investicije od ulaganja u znanje . “Sem uspeha koji je najvažniji pri izboru kandidata vrednujemo i socijalno stanje kandidata, kakva je materijalna situacija porodice iz koje dolazi i koliko je dece školskog uzrasta u porodici. Nama je najteže kada moramo da se odlučimo između kandidata koji su svi odreda odlični i prava je šteta što nemamo sredstava da dodelimo 100-200 stipendija. Bilo bi dobro da nam se pridruži što više pojedinaca i kolektiva sa simboličnim donacijama, nas puno ako damo po malo, učinićemo veliku stvar za našu decu i za Srbiju u celini”, naglašavaju u ovoj Fondaciji uz veliku zahvalnost Titan cementari kao stalnom donatoru.\nNajbolje naravno stipendira i opština Kosjerić, ali garacija zaposlenja je minimalna, iako u opštini kažu da se u dodeli stipendija rukovode pre svega kadrovskim potrebama lokalne zajednice. U ugovoru koji potpisuju stipendirani studenti i učenici postoji i klauzula po kojoj ukoliko lokalna zajednice ne može da obezbedi posao stipendija se ne vraća. U Kosjeriću gotovo da ne pamte slučaj da je neka stipendija vraćena, što imlicitno znači da stipendirani student nije našao posao u svojoj opštini i da najverovatije više nije žitelj Kosjerića. Iznos stipendije je od 50 do 80 evra u dinarskoj protivvrednosti po učeniku , a prošle godine realizacija u budžetu po ovoj stavki bila je 574.771.10 dinara.


Uspešno završen 24. Barbie Dečiji Sajam - Dešavanja - Ringeraja.rs\nUredništvo portala Ringeraja.rs, 16.10.2019\nU toku ova tri dana, hala 5 je bila mesto gde su se mnogobrojni posetioci mogli zabaviti, saznati mnogo korisnih saveta u vezi sa pravilnim odgojem dece i upoznati se sa širokom ponudom proizvoda naših izlagača.\nHala 5 je ove godine ugostila preko 30 000 posetilaca, najvećim delom dece i njihovih roditelja, ali i onih starijih.\nNa štandovima su se predstavili izlagači iz raznih industrija, a najviše iz industrija opreme i odeće za decu, obrazovnih ustanova i dečijih igraonica. Posetioci su na štandovima mogli da dobiju informacije o tome čime se izlagači bave, kao i popuste na njihove proizvode/programe.\nNa glavnoj bini se neprekidno održavao program u vidu nastupa plesnih grupa, dečijih horova, izvođenja mini predstava od strane raznih animatora, kao i modna revija gde su devojčice mogle da oprobaju svoje manekenske korake u Barbie kostimima.\nNa sportskom terenu su bili organizovani razni poligoni za vežbanje motorike, grupi treninzi, a ono što definitivno možemo izdvojiti je javni čas Košarkaškog kluba Partizan. Takođe, aikido, tekvondo i ostali klubovi borilačkih veština su imalii priliku da pokažu svoje najmlađe polaznike na Tatami poligonu borilačkih veština. Ovaj poligon je bio u svakom trenutku ispunjen gledaocima, kako je na njemu bio neočekivano veliki broj devojčica koje praktikuju borilačke veštine.\nU predahu od sporta, mališani su mogli da se rashlade Bući Bući sokovima.\nU toku tri sajamska dana, posetioci su sa entuzijazmom popunjavali kupone za dve nagradne igre, čija su izvlačenja održana na zatvaranju manifestacije. Bilo je preko 15 srećnih dobitnika, ali ono što je bitnije je da su svi posetioci sajma zapravo dobitnici.


Oštećene zgrade u selu Taftanaz, istočno od Idliba\nSirijska vlada nastavlja da napada uporišta opozicije nekoliko dana pred krajnji rok za obustavljanje svih vojnih akcija, koji ističe u utorak.\nSirisjka opservatorija za ljudska prava, londonska grupa koja prati nasilje u Siriji, javlja da je samo danas ubijeno više od 100 ljudi. Grupe za zaštitu ljudskih prava tvrde da su dve trećine stradalih - civili, i da je najviše ljudi stradalo posle napada sirijske vojske na gradić Latamneh u centralnoj oblasti Hama.\nIstovremeno, hiljade Sirijaca izašle su na ulice Damaska da obeleže 65. godišnjicu od osnivanja vladajuće stranke Baat. Mnogi su mahali crveno-crno-zelenim državnim zastavama i nosili slike predsednika Bašara al-Asada. Sirijski državni mediji javljaju da su pro-vladini skupovi održani i u nekoliko drugih gradova.\nAmerički ambasador u Siriji Robert Ford izjavio je da izgleda da su se snage sirijske vlade povukle iz nekih gradova pred krajni rok za to, koji ističe 10. aprila. Međutim, on je dodao da na nekim drugim lokacijama, izgleda kao da je vlada samo premestila trupe sa jednog na drugo mesto ili da je zadržala svoje artiljerijske jedinice u blizini naseljenih oblasti.


Çoçaj: Transparentnost, odgovornost i efikasnost su osnovni principi našeg rada – Këshilli Gjyqësor i Kosovës\nÇoçaj: Transparentnost, odgovornost i efikasnost su osnovni principi našeg rada\nPriština, 7. decembar 2019 – Završila je sa radom konferencija sudstva koja je okupila sudije, tužioce, advokate i druga lica iz pravosudnog sistema na Kosovu. U tom krugu, zatraženo je povećanje transparentnosti i odgovornosti u izgradnji novih radnih strategija i razvoj reformi za izazove tokom rada sudstva.\nPredsedavajući SSK-a, Skender Cocaj, rekao je da je potrebno da svi ulože veće napore za poboljšanje kvaliteta funkcionisanja sudova, jačanjem poverenja javnosti, svesni da je sudstvo stub demokratije za našu zemlju.\n„Mi ćemo nastaviti da radimo na ostvarenju naših ciljeva za bolje sudstvo i sve naše aktivnosti biće usmerene na nezavisan sudski sistem, dostupan, pravičan i efikasan u svom radu, koji je odgovoran za svoj rad, funkcionalan i koji se pridržava najviših standarda poštenja, integriteta, kompetentnosti, profesionalizma i transparentnosti, kako bismo našim građanima obezbedili pravdu“ rekao je između ostalog Cocaj.\nPredsednik Vrhovnog suda Kosova, Enver Peci, rekao je da postoji napredak u pravnom sistemu, ali korupcija i dalje ostaje izazov. „Jedan od glavnih problema sa kojim se danas suočava pravosudni sistem je borba protiv korupcije- ružna i krajnje štetna pojava za državu Kosovo. S tim u vezi, dosadašnji rezultati nisu zadovoljavajući i potrebni su konkretni rezultati“, rekao je Peci.\nVršilac dužnosti ministra pravde, Abelard Tahiri, rekao je da je vladavina prava tema nacionalnog karaktera, koja prevazilazi politiku i njenu svakodnevnicu. „Vi ste garancija pravne države, garancija jednakosti pred zakonom, nezavisnosti i podele vlasti i poverenje građana u pravo zavisi isključivo od vašeg nezavisnog rada“, rekao je Tahiri.\nPredsedavajući Tužilačkog saveta Kosova, Bahri Hyseni, rekao je da pravosudni sistem ima potrebe za stalnom podrškom. „Potreba za podrškom sudskog sistema, treba prvobitno biti od lokalnih institucija, a zatim i onih međunarodnih, jer udruženi i uz saradnju postižemo da jačamo pravosudni sistem, rekao je Hyseni.\nŠef za vladavinu prava iz kancelarije EU na Kosovu, Cezary Michalczuk, rekao je da se Evropska unija zalaže u pružanju pomoći Kosovu, gde trenutno pomaže pravosudnom sistemu sprovođenjem projekta Centralizovanog nacionalnog sistema kaznene evidencije (NCCR) koji ima za cilj digitalizaciju starih kaznenih podataka.\nAmbasador misije OEBS- na Kosovu, Jan Braathu, rekao je da pravosudni sistem ne može biti funkcionalan i odgovoran, ukoliko ne postoji poverenje građana. „Ja želim da vas pohvalim na vašem dosadašnjem radu, jer ima napretka, ali je potrebno dodatno raditi u vašoj oblasti. Vi, sudije, imate najvažnije položaje u zemlji. Vaše angažovanje, integritet biće testiran svakodnevno i bićete suočeni izazovima. Vaš uticaj prevazilazi sudstvo, jer bez vladavine prava može biti samo haosa, i u jednoj takvoj sredini niko od nas ne želi da živi. Ja vas podstičem da budete iskreni, vaš posao je taj koja će napraviti razliku“, rekao je Braathu.\nZamenik predsednika Visokog saveta sudstva Albanije, Maksim Qoku, zahvalio se Kosovu na gostoprimstvu i pruženoj pomoći iznad očekivanih vrednosti, visoko ocenjujući učešće na takvim konferencijama.\nPredsednica Vrhovnog suda Crne Gore, Vesna Medenica, rekla je da sudije imaju najtežu ulogu, ali da je to zanimanje takođe i privilegija. „Sudijskim zanimanjem ne možemo reći da posedujemo sudijski talenat, već moramo naporno da radimo, kako bi pravda bila u našim rukama. Sudiju je potrebno poštovati i više od potrebnog, sudija je potrebno da više bude obučen, nego da poseduje znanje“, rekla je Medenica.\nVršilac dužnosti predsednika Vrhovnog suda Severne Makedonije, Faik Arslani, rekao je da kada poseti neku zemlju, ne pita da li ima dobrih zakona, već da li se oni sprovode. „Insistiramo da reforme budu efikasne, tako da postoji pravna sigurnost, jer je taj aspekat preduslove za poštovanje ljudskih prava“; rekao je Arslani.\nU vezi sa glavnom temom, predsedavajući SSK-a, Skender Cocaj, istakao je da je sudski sistem imao značajan napredak u poslednje vreme, navodeći ciljeve i izazove koji su odrazili rad sudstva tokom ove godine, uključujući osnivanje Specijalnog departmana u okviru Osnovnog suda u Prištini i Apelacionog suda, borbu protiv teških krivičnih dela, sprovođenje projekta CMIS i NCCR, izradu nacrt pravilnika i administrativnih uputstva, svakodnevno ažuriranje zvanične veb stranice sudstva, postupak regrutovanja novih sudija, saradnju sa Akademijom pravde u vezi sa obaveznim i stalnim obukama koje su sudije pohađale, pregled budžeta i upravljanje istim, stvaranje uslova za korišćenje elektronske aplikacije E-imovina, održavanje zgrada sudova, prevod materijala na zvaničnim jezicima Kosova, izradu godišnjeg plana za reviziju, saradnju sa međunarodnim partnerima, kao i memorandumi o razumevanju koji su za glavni cilj imali podršku, povećanje transparentnosti i odgovornosti.\nU nastavku, predsednik Vrhovnog suda, Enver Peci, je govorio više o kaznenoj politici i izazovima sa kojima se suočavaju sudije Vrhovnog suda, ističući da odmeravanje i određivanje raznih kaznih za krivična dela koja su otprilike ista, pod jednakim okolnostima i uslovima, pored problema koja nam stvara, ima negativan uticaj na javnost, stvaranjem drugačijeg uverenja“.\nPredsednik Apelacionog suda, Hasan Shala, govorio je o građanskom pravu i istakao je da na Kosovu nikada neće postojati potpuna pravda, ukoliko se ne poveća efikasnost u rešavanju građanskih predmeta. Prema njegovim rečima, rešavanje predmeta u građanskim parnicama traje godinama, i građani su umorni od tog čekanja. Shala je pozvao SSK da pojača napore za pronalaženje rešenja za hiljade nerešenih predmeta ove vrste, i predložio je da 2020. godina bude godina građanskog prava.\nPredstavnik Američke ambasade, Corey Smith, predstavio je program „Justice Abroad“ Univerziteta Wake Forest, koji predstavlja saradnju između američke ambasade i ovog univerziteta. Program pruža američke stipendije za sudije i tužioce sa Kosova, koje podstiče da se prijave kako bi zajedno razmenili najbolje prakse i iskustva. U poslednjem delu konferencije, bilo je diskusije u panelu od strane Ombudsmana Hilmi Jashari, koji je diskutovao o radu, novostima i izazovima institucije Ombudsmana tokom 2019. godine, sudije Osnovnog suda u Prištini, Fatime Dermaku, o ostvarivanju prava žena na imovinu, i prezentacije predsednika Udruženje žena sudija i tužilaca Kosova, Hidajete Gashi, o Forumu žena sudija i tužilaca na Kosovu.


ISTRAŽIVANJE Skoro tri četvrtine Rusa glasalo bi za Putina\nIspitanicima je postavljeno pitanje koga bi podržali ako bi se predsednički izbori održali ove nedelje, prenela je agencija Tas s.\nOko 7,2 odsto Rusa reklo je da bi svoj glas dalo kandidatu Komunističke partije Pavelu Grudininu, a 4,7 bi podržalo lidera Liberalno demokratske partije Vladimira Žirinovskog. Za kandidatkinju Partije gradjanske inicijative Kseniju Sobčak glasao bi jedan odsto gradjana Rusije, a ostali kandidati imali bi ispod jedan odsto glasova, pokazuje anketa.\nPrema istraživanju, u ovom trenutku očekivana izlaznost je 67 odsto glasača. Broj glasača koji bi glasao za Putina veći je medju onima koji zasigurno planiraju da izadju na glasanje, a taj broj iznosi 81,1 odsto, pokazuje anketa. Istraživanje je sprovela vodeća nacionalna agencija za ispitivanje javnog mnjenja, od 8. do 10. januara.\nVenom Jadan narod - ni ne zna za bolje!\nMikica Nijedan svetski lider nema toliku podrsku naroda!


Aleksandar Martinović u Narodnoj skupštini pokazuje fotografiju Antonele Rihe (foto: Parlament.rs, skrinšot)\nNa jednoj od Fejsbuk stranica protesta Protiv diktature učesnici demonstracija pozvani su da tokom uskršnjeg vikenda postave svoje fotografije nastale za vreme protestnih šetnji i tako pomognu šefu poslaničke grupe Srpske napredne stranke u Narodnoj skupštini Aleksandru Martinoviću „da odmori od traženja naših slika i posveti se farbanju jaja“.\nOva Fejsbuk stranica poziva sve koji to žele da pošalju fotografije Martinoviću na njegovu elektronsku adresu – martinovic@pf.uns.ac.rs ili da ih postavljaju na društvene mreže sa haštagom #jasamorganizator.\nAleksandar Martinović je 11. aprila, na godišnjicu ubistva Slavka Ćuruvije, dva puta – najpre u Skupštini, a zatim i u emisiji Upitnik RTS-a – pokazivao fotografije novinara, javnih ličnosti i njihove dece, za koje je rekao da tvrde kako su apolitični i kako nemaju veze s politikom, a učestvuju na protestima.\nNovinarska udruženja i organizacije ovakav postupak Martinovića smatraju „doslovnim crtanjem mete na čelu“.\nVeć sutradan su neki novinari – među kojima i saradnica Cenzolovke Antonela Riha, jedna od onih čije je fotografije sa protesta Martinović pokazao – napravili fotografije sa protesta sa haštagom #jasamorganizator, pokazujući Martinoviću da se ne plaše njegovog prozivanja.\nAleksandar Martinović Protest Protiv diktature Targetiranje novinara\n← NUNS i NDNV: Pretnje Nedimu Sejdinoviću posledica atmosfere nasilja koju kreira vlast\nFejsbuk otkrio međunarodnu prevaru na svom sajtu →\n1 komentar za: “Učesnici protesta šalju svoje fotografije Martinoviću”\nA taj mutant, PREVRTLJIVI Martinović, zašto ne kaže u koliko Nadzornih odbora „radi“ i koliko prima honorara za taj „rad“?\n16. apr 2017. at 13:31


Skraćena verzija istorije kafe - Le Petit Bistro - Novi Beograd\nIstražujmo svet kafe zajedno\nNajpopularnija legenda kaže da je navodno u Etiopiji u kasnom 6om veku kaluđer po imenu Kaldi čuvao svoje koze i primetio njihovo čudno ponašanje. Koze su bile pune energije i nisu spavale noću, a Kaldi je ovo pripisao neobičnim bobicama koje su koze jele sa drveta. Nakon što je odneo bobice u manastir monasi koji su ih žvakali primetili su takođe da imaju više energije i izdržljivosti tokom večernjih molbi. Reč o čudesnoj biljci brzo se proširila i, uz pomoć afričkih robova, stigla do arapskog poluostrva gde u početku osvaja srca svojih prvih ljubitelja.\nKaldi sa kozama\nProces pravljenja (pečenja) i konzumiranja kafe koji se zadržao sa nekim izmenama do danas datira još iz 13og veka. Uzgajanje kafe je počelo na arapskom poluostrvu, a do 16og veka kultura uzgajanja i konzumiranja kafe bila je poznata u Jemenu, Siriji, Egiptu, Persiji i Turskoj. Smatra se da je Otomansko carstvo veoma zaslužno za ekspanziju kafe, budući da njihova religija zabranjuje konzumiranje alkoholnih pića, te je kafa postala opšte mesto okupljanja i socijalizacije.\nIspijanje kafe u Turskoj\nVeruje se da do 1600e godine nijedno drvo kafe nije preneto van Afrike i arapskog poluostrva, kada je indijski hodočasnik Baba Budan prošvercovao izvesnu količinu zrna kafe tako što ih je oblepio oko stomaka, pa je na ovaj način kafa našla svoj put ka novim krajevima planete, prvenstveno ka Evropi. Prve plantaže kafe imali su Holanđani, tada kolonijalisti, koji su kafu sadili na Cejlonu, Javi, Sumatri i Baliju. U to vreme takođe se proizvodila kafa u latinskoj Americi, na Jamajci, u Indiji i Brazilu, za šta su delom bili zaslužni španski, delom portugalski kolonijalisti, dok Francuzu imaju primat u proizvodnji kafe. Sredinom 18. veka, više od polovine svetske proizvodnje kafe odvijalo se u francuskim kolonijama.\nDrvo kafe- ilustracija\nČuvena brazilska kafa duguje svoje postojanje Francisco de Mello Palheti koji je bio poslat po sadnice kafe. Francuzi, međutim, nisu bili spremni da dele, ali supruga francuskog guvernera, koja je bila zadivljena Franciskovim lepim izgledom, poklonila mu je veliki buket cvijeća na odlasku u kom su bile skrivena zrna kafe u dovoljnom broju da može da počne sa uzgojem nečega što je danas deo industrije vredne milijarde dolara.\nKroz istoriju smo imali priliku da čujemo i nekoliko pokušaja zabranjivanja kafe, budući da je uglavnom vlast uviđajući da se stanovništvo okuplja i stvara ritual razgovora uz ispijanje tople šoljice, smatrala da se tu kuju teorije zavere. Detaljnije o tome pročitajte ovde.\nProizvodnja kafe kroz istoriju\nKasnih 1800-ih godina kafa konačno postaje roba, odnosno artikal koji postaje komercijalizovan od strane svetskih biznismena. Danas, kafa je drugi poredu najzastupljeniji proizvod na svetskim berzama, posle nafte i veoma je bitan faktor u privredama većine zemalja Centralne Amerike, kao i neke zemlje Južne Amerike i Afrike.


2017. godine biće sprovedena ozbiljna reforma sistema socijalne zaštite, a predviđeno je i usvajanje dva važna zakona u toj oblasti, najavio je ministar za rad, zapošljavanje, boračka i socijalna pitanja.\n"Donećemo Zakon o finansijskoj podršci porodici sa decom, čime ćemo značajno povećati broj žena koje će imati pravo na porodiljsku naknadu. Takođe ćemo doneti i Zakon o socijalnoj zaštiti koji će jasno urediti pravila funkcionisanja, ali i uvesti radnu aktivaciju ljudima koji su u stanju socijalne potrebe da radom promene svoj položaj", rekao je ministar.\nOn je istakao da će Ministarstvo iduće godine nastaviti da širi obuhvat korisnika socijalne zaštite, da neće umanjivati postojeća socijalna davanja već da će obezbediti da ona budu sigurna i isplaćena na vreme.\n"Iduće godine sprovešćemo ozbiljnu reformu u socijalnoj zaštiti", naglasio je ministar.\nKako kaže, "socijalna zaštita je kao vodovod, kada je sve u redu i kada voda teče sve se podrazumeva i svi smatraju da je to jedino moguće i normalno, ali kada voda nestane, tek onda vidimo šta znači socijalna zaštita".\nOn je istakao da bi bilo dovoljno samo jedan dan biti bez sistema socijalne zaštite da bismo videli da nijedna država bez njega ne može.


Italijanska vojska sa 30 medicinara pomaže Sloveniji\nTanjug 18. novembra 2021. 19:16\nLJUBLJANA – Italijanska vojska planira da pošalje u Sloveniju do 30 lekara i medicinskih sestara u trenutku kada se ova zemlja bori sa sve većim brojem pacijenata od kovid-19, dogovoreno je na sastanku dva ministarstva odbrane.\nSlovenački ministar odbrane Matej Tonin potvrdio je ovaj dogovor na Tviteru, juče nakon sastanka sa italijanskim kolegom Lorencom Guerinijem, prenosi STA.\nTonin je od svog italijanskog kolege zatražio pomoć u medicinskom osoblju, a Guerini je, prema navodima ministarstva, rekao da razume situaciju u Sloveniji jer je Italija imala slično iskustvo i ponudila je ovaj vid pomoći.\nMinistri su se dogovorili da do 30 zdravstvenih radnika iz italijanske vojske pritekne Sloveniji u pomoć, tako što će se pridružiti medicinskim timovima slovenačkih oružanih snaga, koji su početkom nedelje počeli da pomažu bolnicama“, dodaje se u saopštenju.\nMinistar zdravlja Janez Poklukar rekao je da su u toku razgovori o pomoći sa više zemalja, ali da nijedan još nije završen.\nSledeće godine se očekuje da će se dnevni broj slučajeva kovida i hospitalizacija svesti do tačke u kojoj će „slovenačko zdravstvo moći samostalno da se bori“, poručio je slovenački ministar.\nU Sloveniji se i danas nastavljaju dramatična upozorenja iz medicinskih ustanova da su kovid odeljenja bolnica popunjena i da će se kriza s cetvrtim talasom epidemije nastaviti ako se veći deo populacije ne vakciniše.


Lovćen Osiguranje – Bankar.me\nJuly 9, 2020 CRNA GORA, CRNA GORA, OSIGURANJE, SVE VIJESTI 0\nCrvenom krstu Crne Gore danas je uručena donacija 25 bicikala, čime Lovćen osiguranje nastavlja sa sprovođenjem društveno odgovornih aktivnosti usmjerenih ka unaprijeđenju sistema koji pružaju zaštitu i pomoć crnogorskom društvu u cjelini, saopšteno je iz kompanije.\nLovćen osiguranje AD prati trenutnu situaciju sa epidemijom koronavirusa (COVID-19) i usklađuje svoje poslovanje sa preporukama nadležnih državnih organa u cilju prevencije i suzbijanja daljeg prenošenja virusne infekcije. Osim toga, kao društveno odgovorna kompanija, Lovćen osiguranje AD je izdvojilo sredstva za pomoć Kliničkom centru Crne Gore i omogućilo donaciju respiratora. …\nJune 10, 2019 CRNA GORA, CRNA GORA, OSIGURANJE, START UP, SVE VIJESTI 0\n“Lovćen Grupa koju čine Lovćen osiguranje, zajedno sa društvima Lovćen-životna osiguranja i Lovćen Auto dio je Grupe Triglav. Triglav grupa je najveća osiguravajuća kompanija u Adria regionu te jedna od vodećih u jugoistočnoj Evropi, posluje u šest država i na sedam tržišta i decenijama održava čvrstu finansijsku stabilnost, visoku adekvatnost …\nLovćen životno osiguranje uvećalo kapital\nLovćen životno osiguranje Podgorica uvećalo je kapital registracijom emisije akcija po osnovu raspodjele dobiti za 400 hiljada eura.\nMarch 29, 2019 CRNA GORA, CRNA GORA, OSIGURANJE, SVE VIJESTI 0\nRezultati poslovanja Lovćen Grupe koju čine Lovćen osiguranje, Lovćen Auto i Lovćen životna osiguranja u 2018. godini govore da je ukupna fakturisana bruto premija na nivou Grupe povećana za 5,2 % u odnosu na 2017. godinu.\nNovember 15, 2018 CRNA GORA, CRNA GORA, OSIGURANJE, REGION, SVE VIJESTI 0\nNovember 3, 2018 CRNA GORA, CRNA GORA, OSIGURANJE, SVE VIJESTI 0\nDanas je na Međunarodnoj konferenciji “Green Room Sessions 2018.” i Sajmu poljoprivredne opreme, koji se održava od 01.- 03. novembra u Hotelu Ramada u Podgorici, a koji okuplja i povezuje nauku, istraživanje, industriju, društvene koncepte i prakse, sa ciljem postizanja održivog razvoja, v.d. Direktorka prodaje i marketinga Lovćen osiguranja, Jasna …\nLovćen Grupa organizovala tradicionalnu akciju dobrovoljnog davanja krvi\nOctober 31, 2018 CRNA GORA, CRNA GORA, OSIGURANJE, SVE VIJESTI 0\nLovćen Grupa (koju čine Lovćen osiguranje AD, Lovćen životna osiguranja AD i Lovćen auto DOO), u saradnji sa Zavodom za transfuziju krvi Crne Gore, organizovala je danas akciju dobrovoljnog davanja krvi. Akcija pod sloganom “ Data krv je dar od srca” održana je u prostorijama Zavoda za transfuziju krvi u …


Polovni Case IH kabine i unutrašnjost oglasi za prodaju - Srbija - Mascus Srbija\nNalazite se ovde: Mascus Srbija > Poljoprivredna oprema i mašine > Rezervni delovi > Kabine i unutrašnjost > Case IH\nPolovna Case IH kabine i unutrašnjost na prodaju\nOvde se nalazi lista oglasa u kategoriji polovnih Case IH kabine i unutrašnjost mašina za prodaju. Možete sortirati polovne Case IH kabine i unutrašnjost po ceni, godini proizvodnje ili zemlji. Koristite navigaciju na levoj strani da biste suzili pretragu.\nTakođe možete pročitati više o Case IH kabine i unutrašnjost u odeljku Brendovi.\nOvde je kompletna lista polovnih Case IH kabine i unutrašnjost za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Case IH kabine i unutrašnjost koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”.\nNe zaboravite da redovno koristite Mascus, jer se svakodnevno dodaju nove kategorije i opcije vezane za polovne Case IH kabine i unutrašnjost i drugu polovnu opremu u poljoprivredi. Najpopularnije podkategorije su: traktori, kombajni, prikolice, ATV i mašine za seno i stočnu hranu


Najezda bubamara ranije nego prethodnih godina - Portal 072info\n28. Septembra 2013. Vrijeme objave: 17:07 sati\nFasade i nekoliko stanova u zgradama u srebreničkom naselju Baratova opsjeli su rojevi bubamara. Stanari ovih zgrada muku muče sa bubamarama koje ulaze u stanove, ”mile” i gamižu po zidovima, uvlače se u kućni namještaj, stolariju, pukotine, odjeću i druge predmete.\nI prethodnih godina, rojevi bubamara “okitili” su ove zgrade kao pčele kada izađu iz košnice, ali u oktobru – dvadesetak dana kasnije nego ove jeseni.\nOva neuobičajena pojava izaziva različite komentare i tumačenja praznovjernih. Dok jedni govore da bubamare donose sreću, drugi tvrde da njihova pojava u enormnoj količini predskazuje nešto ružno.


“Nažalost, imali smo psa koji je bio vezan žicom i kome je donja vilica bila odvaljena. U tom prvom momentu izgubio je veliku količinu krvi i mada je stigao živ do naše klinike, posle 40-ak minuta borbe za njeogv život, podlegao je povredama”, ispričao je Grubić.\nDa je pas čovekov najveći prijatelj tvrdi Grubić, navodieći da su “psi najdivnija i najpozitivnija bića na planeti koja oplemenjuju život čoveku”.\n“Apelujem na sve i iskreno se nadam da ćemo ove godine imati dovoljno sredstava da pomognemo ljudima koji imaju pse, a nemaju dovoljno novca, da ih strerilišu, čipuju i vakcinisu, kako bi se neodgovorno vlasništvo svelo na minimum”, rekao je Grubić.\n“Onoliko koliko je okruženje agresivno prema jedinki, toliko jedinka počinje da bude agresivna prema spoljašnjoj sredini”, podvukao je Grubić.


Na Kosovu prva žrtva požara\nIzvor: Radio Slobodna Evropa, 04.Avg.2021, 10:08\nPolicija Kosova je saopštila da je u požaru nastradala jedna osoba. U pitanju je muškarac iz Novog sela, opština Mališevo, na oko 50 kilometara od Prištine. Sumnja se da je smrt žrtve nastala kao posledica dima, nakon što je ušao u štalu koju je zahvatio požar. Žrtva je u Centar za porodičnu medicine dovedena bez znakova života, navode iz Policije Kosova. Iz Policije Kosova su precizirali da je žrtva požara oko sat vremena iza ponoći 3. avgusta otišla u svoju štalu, kako bi se uverila...\nDanas: U Novom Selu se muškarac ugušio zbog požara\nKosovska policija saopštila je da je muškarac preminuo u Novoselu kod Mališeva, od posledica gušenja izazvanog požarom...Sumnja se da je do gušenja došlo kada je žrtva ušla u štalu zahvaćenu vatrom, prenosi portal Reporteri...Identitet muškarca nije poznat...Na Kosovu i Metohiji na više...\n16:33: SASE: Promet premašio 103.000 KM\n16:33: Igra velikih brojeva\n16:32: Nestvaran pad i poraz Đerea: 0:6 u odlučujućem setu\n16:31: Mediji: Dijete povređeno u nesreći u Zemunu na reanimaciji\n16:31: Kina protiv AUKUS-a: Pakt u suprotnosti sa sporazumima o neširen...\n16:31: Norveška ukinula sve restriktivne mere uvedene zbog pandemije\n16:31: Kolika je prosečna plata u najvećem izvozniku u Srbiji?\n16:30: Dodik o sastanku u Njujorku: "Komšića i njegove sagovornike obj...\n16:30: Raspored sahrana za subotu, 25. septembar\n16:29: Pep uoči „paklene“ sedmice: Čelsi, PSŽ, Liverpul – isto ...\n16:29: Na Kosovu 84 novoobolela, četvoro preminulo\n16:27: Novi potpis u Zvezdi – Gušiću ugovor na četiri godine


BUKVAREVIĆ NAPAO HELEZA: "Moj prethodnik iz SDP-a napravio je grešku koja će nas skupo koštati"! -\nBUKVAREVIĆ NAPAO HELEZA: “Moj prethodnik iz SDP-a napravio je grešku koja će nas skupo koštati”!\nSa federalnog nivoa mjesečnu naknadu prima 126.929 korisnika. Od toga je 47.956 RVI, 39.613 porodica šehida, 4.951 dobitnika najvećih ratnih priznanja i 34.400 naših saboraca je ostvarilo tzv. prijevremenu penziju”, poručio je Bukvarević.\n“Ostalo je za pregled 3.564 predmeta, želim da vam kažem da je preko 95 posto presuda Vrhovnog suda u korist boraca. Ministar u prethodnom sazivu je napravio kardinalnu grešku i nije omogućio borcima dvostepenost, a to će se odraziti na budžet FBiH. To je činjenica da imamo danas situaciju da svi na sudu dobijaju i ponovo se upućuju u proceduru. U novoj proceduri želim da znate zašto je manje ljudi koji se izvode iz prava“, istakao je.\n“Želim iskazati duboko poštovanje prema svakom braniocu BiH, porodicama šehida… Kad bi dali cijelu državu u materijalnom smislu ne bi im mogli namiriti ono što su oni dali za svoju državu. Činimo maksimalan napor da ovu kategoriju stavimo na prvo mjesto. Time pokazujemo svoje poštovanje prema tim ljudima i pred vama želim da kažem da su apsolutne neistine da sam ja kao saborac uputio bilo kad bilo kakvu ružnu rečenicu bilo kojem borcu”.\nJoš je kazao da je promijenjen i Pravilnik o naknadi za ranjavanje demobiliziranih boraca.\nPodsjećamo, Vrhovni sud Federacije BiH sredinom prošle godine, uvažio je žalbu za 3.143 branitelja koji su tužili državu zbog činjenice da su tokom revizije branitelja izvedeni iz prava ili im je umanjena naknada. Sud je sve ove predmete vratio na ponovni postupak. Odlukom ovog suda poništena su prvostepena rješenja ministarstva kojim je rukovodio Helez, a po tužbama branitelja u proteklih sedam godina otkako je revizija na snazi.\nMart 10, 2018 Da li ste znaliEkskluzivno\nPrevious Post Članovi Predsjedništva BiH ušli u uži krug showa “EU možeš biti ti”\nNext Post DODIK O IZBORNOM ZAKONU: “OHR ne može nametnuti ništa, ako nametne nećemo to prihvatiti”


BELEX 15 realni sektor: kvalitet dobitka – Макроекономија\nBELEX 15 realni sektor: kvalitet dobitka\n2. фебруара 2012.\tCene, kurs i Belex, z Draženko Lukač Komentar 744 Pregleda\nVisoko kvalitetan dobitak je onaj iskazani dobitak koji poboljšava predviđanje budućih zarada ili novčanih tokova i usled toga omogućava vrednovanje preduzeća. Finansijski analitičari često prikazuju kvalitet zarade kao deo iskazane zarade koji će biti održivi u budućnosti, generalno apstrahujući neobične i nerepetativne pozicije (npr. dobici od prodaje imovine). Dobitak visokog kvaliteta: reflektuje tekuće poslovne performanse, dobar je indikator budućih poslovnih performansi i tačno određuje intrinsičnu vrednost preduzeća. Kvalitet dobitak je i važan faktor koji deluje na famozni P/E racio. Nizak kvalitet dobitka implicira negativan uticaj na P/E racio. Nizak kvalitet dobitka smanjuje ovaj racio. Kvalitet dobitka je višeznačan fenomen koji zavisi od brojnih faktora koje je potrebno sagledati pri njegovoj oceni. U praksi se kao jedna od mera kvaliteta dobitka veoma često koriste racio brojevi: racio kvaliteta prihoda i racio kvaliteta dobitka.\nTabela 1: Red flags: Kvalitet prihoda – Benčmark 1\nTiker 2008 2009 2010 P/E\nNIIS 1,02 1,54 1,57 4,3025\nIMLK 0,99 0,96 0,97 20,1839\nSJPT 0,90 1,21 1,18 5,6998\nAERO 1,03 0,99 1,05 8,6308\nENHL 1,01 1,10 0,88 10,0431\nMTLC 1,01 1,21 1,13 3,6784\nJESV 1,14 1,08 1,16 2,8004\nALFA 1,02 1,14 1,06 2,9447\nTIGR 1,00 1,06 0,98 6,7643\nVZAS 1,05 0,98 1,00 2,1368\nNapomena: Kvalitet prihoda je računat kao odnos novčanih priliva od prodaje i primljenih avansa i prihoda od prodaje. Značajnije odstupanje od 1 predstavlja upozoravajući indikator. Kada je ovaj racio veći od jedan to može ukazivati na postojanje latentnih rezervi, svakako da je opasnije kada je on značajno manji od jedan jer to onda može ukazivati na postojanje skrivenih gubitaka.Nisu poželjne ni velike oscilacije u različitim vremenskim periodima što bi ukazivalno na promene u računovodstvenim politikama priznavanja i merenja prihoda. Ovo tumačenje se odnosi i na racio kvaliteta dobitka s tim što u ovom slučaju treba razmotriti i računovodstvene politike vezane za priznavanje i merenje i rashoda.\nVrednosti P/E racia su preuzete sa www.bloomberg.com i predstavljaju procenjene vrednosti na 12/11 osim za IMLK, JESV, ALFA i VZAS za koje su prikazane tekuće vrednosti takođe preuzete sa www.bloomberg.com . Ostali podaci korišćeni u obračunu su preuzeti iz finansijskih izveštaja analiziranih preduzeća. Finansijski izveštaji su preuzeti sa www.apr.gov.rs\nTabela 2: Red flags: Kvalitet dobitka – Benčmark 1\nTiker 2008 2009 2010\nNIIS -0,39 -7,58 0,68\nIMLK 0,41 1,42 0,91\nSJPT -2,72 1,13 2,88\nAERO 1,09 0,96 1,14\nENHL 0,39 0,76 -1,73\nMTLC 0,43 1,57 0,79\nJESV -0,58 0,86 0,64\nALFA 0,17 2,15 1,00\nTIGR -1,41 -3,83 -3,23\nVZAS 1,11 0,58 0,24\nNapomena: Kvalitet dobitka je računat kao odnos neto novčanih tokova iz poslovnih aktivnosti i poslovnog dobitka. Negativni neto novčani tokovi iz poslovnih aktivnosti predstavljaju upozoravajući indikator izuzev ako se preduzeće nalazi u fazi rasta. Ovde je potrebno imati u vidu da racio broj je samo dobro postavljeno pitanje ne i odgovor na to pitanje. Povećani novčani tokovi iz poslovnih aktivnosti mogu biti i posledica usporavanja izmirenja obaveza prema dobavljačima ali i smanjenjem potraživanja i zaliha što je slučaj sa SJPT u 2009 i 2010 što je posledica restruktuiranja poslovanja i prenošenja nekih segmenata poslovanja na matično preduzeće. NIIS ima negativne neto novčane tokove iz poslovnih aktivnosti u 2008 dok je poslovni dobitak pozitivan a neto dobitak negativan. U 2009 NIIS ima pozitivne neto novčane tokove i negativan i poslovni i neto dobitak. Negativni neto dobitak i poslovni dobitak su uvek upozoravajući indikatori. Ovaj poslednji je između ostalog i u ogromnoj meri posledica objektiviranja skrivenih gubitak nakon preuzimanja.\nTabela 3: Konzervativni racio kvaliteta dobitka\n– Benčmark manje od 2\nNIIS -1,48 -0,46 1,05\nIMLK 1,07 3,36 1,85\nSJPT -12,88 3,42 6,38\nAERO 1,22 0,89 1,30\nENHL 0,43 0,79 -1,37\nMTLC 0,74 2,71 1,02\nJESV -0,58 0,71 0,46\nALFA 0,15 1,58 0,96\nTIGR -11,20 -4,93 -15,35\nVZAS 4,12 0,78 0,70\nNapomena: Ovaj racio se računa kao odnos neto novčanog toka iz poslovnih aktivnosti i neto dobitka. On po svojoj prirodi može biti izrazito strog zato ga treba brižljivo implementirati uzimajući u obzir finansijsku strukturu nekada on može biti nizak jer preduzeće nema velike finansijske rashode ali isto tako može biti posledica nerepetativnih komponenti neto dobitka nastalih tranzitornim dobicima. Naravno da niske vrednosti mogu biti i posledica manjih novčanih priliva iz poslovnih aktivnosti u odnosu na sumu akrualnih komponenti dobitnih ostvarenja što onda i jeste upozoravajući indikator u pravom smislu reči.\nPrefiksom – su označeni i slučajevi kada su i poslovni dobitak ili neto dobitak i novčani tokovi iz poslovnih aktivnosti negativni. Ovi slučajevi su prikazani i u tabeli 2 i tabeli 3 jer uvek kada je neka veličina korišćena u obračun negativna postoji upozoravajući indikator koji zahteva dodatnu analizu.\nTagoviBelex 15 Finansijska analiza\nPrethodna Rezultati ekonomske krize po okruzima i opštinama, 2008-2011\nSledeća Podgorizacija Crne Gore\nУ Кини нема Путинове инфлације\n3. фебруара 2012. at 14:00\nDugo pratim vase analize i smatram ih vrlo korisnim, dal bi mogli da date misljenje o vrednosti kompanije IMLEK.


Martinez bar - Rezervacije na 063 34 34 33 | Beograd Noću\nKlub Martinez nalazi se u zgradi nekadašnjeg Mixer house-a, odmah pored savamalskog hot-spota kluba Hype, i otvara svoja vrata svima onima koji traže dobar provod, kvalitetnu muziku i vrhunske koktele.\nKlub Martinez Beograd - rezervacije online brzo i lako\nKlub Martinez Beograd ima kapacitet 200 ljudi, a s obzirom na to da je reč o jednom od klubova čija popularnost raste, rezervacije su obavezne. Putem korisničkog Call centra ili online možete potpuno besplatno da napravite rezervaciju i tako obezbedite sebi mesto u ovom klubu.\nKada je u pitanju klub Martinez Beograd noću vam nudi i mogućnost online rezervacije putem aplikacije, koja se bavi prezentacijom noćnog života u prestonici. Dostupna je u android i iOS verziji aplikacije, a ovakvo rezervisanje nudi mogućnost i za ostvarivanje brojnih pogodnosti.\nZašto izaći u Martinez bar\nBilo da tražite mesto gde ćete opušteno popiti piće sa društvom, zagrejati se pred dalji provod ili odlučiti da celu noć uživate u muzici koju su za vas pripremili najbolji domaći DJ-evi i njihovi gosti iz inostranstva, klub Martinez je pravi izbor.\nUrbano mesto u samom srcu kraja koji poznat po najboljem noćnom provodu u gradu, Martinez bar nudi nezaboravan provod za sve ljubitelje disko muzike. Pored kvalitetne muzike, posetioci će moći da uživaju u mnogobrojnim alkoholnim pićima, a profesionalna usluga upotpuniće doživljaj ovog mesta.\nMartinez klub - opis novog mesta na prestoničkoj sceni\nModeran izgled novog kluba na prestoničkoj noćnoj sceni privlači pažnju kako domaćih, tako i gostiju iz inostranstva. Martinez klub je mesto sa kul vajbom za sve one koji od izlaska traže provod koji uključuje odličnu elektronsku muziku o otvoren bar sa sjajnim koktelima.\nEnterijer kluba Martinez - svetsko a naše\nAmbijent kluba je takav da se osećate kao da ste u nekoj svetskoj prestonici, što Beograd svakako jeste. Enterijer kluba Martinez odlikuje otvoren bar u središtu lokala oko kojeg se nalaze gosti koji čitavo veče đuskaju. Osvetljenje odaje utisak intimnosti iako klub odiše životom zbog sjajne muzike i ritmova koji podižu na noge.\nMuzika u Martinez baru - najbolje od beogradske DJ scene\nNa muzičkom programu u Martinez baru su house, tech house, afro house, disco muzika. Odlični nastupi tokom kojih se u klubu ređaju popularni DJ-evi sa beogradske scene: Oysha, Vuk Smiljanić, Aleksandra Duende, Teo Trunk, Mancha, Nexie i mnogi drugi, garantuju nezaboravan provod za sve posetioce kluba.\nKo izlazi u Martinez bar Beograd\nMartinez bar Beograd je namenjen svima onima koji znaju da prepoznaju sjajan provod i u potpunosti se prepuste istom uživanju u jedinstvenoj atmosferi. Okuplja urbane gradske face i predstavlja pravo mesto na kom možete kvalitetno provesti vreme, uz dobru muziku i piće.\nLokacija kluba Martinez\nSmešten na izvorištu noćnog života i provoda u prestonici, na adresi Karađorđeva 46, lokacija kluba Martinez je idealna jer se u blizini nalaze brojni noćni klubovi ka kojima možete da nastavite ili iz kojih možete da svratite na piće ili dva. Poznat po mestu gde je nekada bio Mixer House, ova lokacija poznata je svim ljubiteljima klubova u Beogradu.\nParking Martinez bara\nUkoliko planirate da svojim kolima dođete u klub, nema razloga za brigu. Još jedna prednost bara Martinez je što se u blizini nalazi velika garaža “Zeleni venac”, kao i parking na Obilićevom vencu, gde možete da parkirate svoj automobil. Ukoliko konzumirate alkohol, poželjna opcija je gradski ili taksi prevoz.\nRadno vreme kluba Martinez\nRadno vreme kluba Martinez je od 23:30 do 05:30h ujutru, dok ponedeljkom, utorkom i sredom klub ne radi. Besplatne rezervacije dostupne su preko našeg sajta, pa nema opravdanja da već večeras ne posetite Martinez bar i uživate u nezaboravnom provodu do ranih jutarnjih časova.\nGalerije - Klub Martinez Bar\nMapa - Klub Martinez Bar


Vijeće ministara BiH: Cijene ličnih dokumenata ostaju iste i u narednih šest mjeseci – mojusk.ba\nVijeće ministara BiH utvrdilo je Prijedlog sporazuma između Vijeća ministara Bosne i Hercegovine i Vlade Republike Makedonije o uzajamnom priznavanju i zamjeni vozačkih dozvola, a pored toga donijete su još neke bitne odluke.\nVijeće ministara BiH, na prijedlog Ministarstva civilnih poslova, donijelo je Pravilnik o izmjeni Pravilnika o cijeni ličnih dokumenata koji je pripremila Agencija za identifikacione dokumente, evidenciju i razmjenu podataka, kojim je produženo važenje ovog pravilnika do 31.3.2017. godine s dosadašnjim cijenama ličnih dokumenata, saopćeno je iz VMBiH.\nBiH domaćin NATO EADRCC vježbe u septembru slijedeće godine\nVijeće ministara BiH, na prijedlog Ministarstva sigurnosti, donijelo je Odluku o prihvatanju organizacije i izvođenja NATO EADRCC vježbe otklanjanja posljedica katastrofe “Bosna i Hercegovina 2017” u formatu Sjevernoatlantskog partnerskog vijeća, a koja će biti izvedena u periodu od 10. do 16. septembra 2017. godine na širem području Tuzlanskog kantona, a na inicijativu NATO-a.\nOdluka, koja nosi oznaku “E” kojom se potvrđuje usklađenost s odgovarajućim propisima EU u ovoj oblasti dodatno će zaštititi zdravlje bh. građana jer se pooštravaju kontrole za uvoz određenih vrsta orašastih plodova.\nU okviru saradnje s NATO-om, USEUCOM-om i USAREUR-om, pripadnici Oružanih snaga BiH aktivno će sudjelovati u više vježbi, među kojima je i međunarodna vojna vježba “REGEX 17”, koja će biti održana naredne godine u Jordanu.


RTCG - Radio Televizija Crne Gore - Nacionalni javni servis :: Region :: Sporazum sa narodom je glupost i prazna ljuštura\nVUČIĆ PORUČIO 16. 02. 2019. 14:54 >> 14:21 6\nPredsjednik Srbije Aleksandar Vučić, izjavio je da je predlog Sporazuma sa narodom, koji je sačinila opozicija, "skup nevjerovatnih gluposti", kao i da građani koji protestno šetaju, mogu da to čine koliko hoće, ali da se neće dozvoliti nasilje.\n"Pročitao sam taj sporazum, kao i onaj prethodni ugovor sa narodom koji je imao nekog smisla, osim što ste sve slagali, a ovaj je prazna ljušuta", rekao je Vučič, odgovarajući na pitanja novinara u Minhenu gde učestvuje na bezbjednosnom forumu.\nOn je rekao da ima mnogo ozbiljnijeg posla nego da komentariše "Đilasa, Jeremića i Obradovića", navodeći da ga nikad neće pobjediti na izborima.\nGovoreći o građanskim protestima, on je rekao da "kod nas nema haosa", za raziku od nekih drugih zemalja, gdje ima i razbijenih glava.\nPrema negovim riječima, važno je pokazati demokratski odnos prema ljudima koji drugačije misle.\nPodsjetimo, opozicija je najavila da će na vačerašnjem protestu 1 od 5 miliona u Beogradu, građanima ponuditi da potpišu Sporazum sa naradom, kao garanciju za organizaciju, kako se navodi, fer i slobodnih izbora.\nAleksandar Vučić Protest 1 od 5 miliona Sporazum sa narodom


Šarčević: Za nasilje u školama odgovaraće i direktori, zaposlićemo više psihologa i pedagoga - Zelena učionica\nMinistar Šarčević, za “Novosti”, najavljuje nove mere radi sprečavanja nemilih scena u školama. Prethodno ministarstvo neopravdano smanjilo broj pedagoga i psihologa – kaže Šarčević\nDIREKTOR U RAKOVICI ŠAMARAO UČENIKA?\n– VEĆ dve nedelje ispitujemo slučaj direktora jedne škole u Rakovici. Postoji prijava da je ošamario učenika, a sada proveravamo i to, ali i da li je bilo takvih slučajeva u prošlosti istog direktora. Ako jeste, naravno da takav čovek ne može da ostane u školi, pa ćemo ga odmah smeniti – izričit je Šarčević.\nRanko Rajović: Posle pola sata provedenog uz telefon ili računar, treba da sledi sat vremena igranja u parku\n5 komentara na "Šarčević: Za nasilje u školama odgovaraće i direktori, zaposlićemo više psihologa i pedagoga\nnovembar 13, 2017 u 9:28 pm\nnovembar 14, 2017 u 8:37 pm\nnovembar 13, 2017 u 10:43 pm\nnovembar 14, 2017 u 1:09 am\nnovembar 14, 2017 u 12:28 am


Kurs dinara u ponedeljak 117,5\nSrednji kurs dinara prema evru iznosiće u ponedeljak, 6. aprila, 117,5272 dinara za evro, što je neznatna promena u odnosu na danas, objavila je Narodna banka Srbije.\nDinar će prema evru vredeti isto kao pre mesec dana, na godišnjem nivou će biti jači za 0,4 posto, a u odnosu na početak godine jači za 0,1 procenat.\nIndikativni kurs dinara prema dolaru je pao danas za 0,5 procenata na 108,8921 dinara za dolar.\nDinar je prema dolaru slabiji za 3,9 odsto na mesečnom i za 3,5 procenata na godišnjem nivou, a u odnosu na početak godine je u padu za 3,6 posto.\nKurs dinara u ponedeljak 117,5974\nKurs dinara u ponedeljak 117,5802\nKurs dinara u ponedeljak 117,5890\nFIČ POTVRDIO KREDITNI REJTING HRVATSKE Procene pada BDP optimističnije od vladinih\nAgencija Fič potvrdila je dugoročni kreditni rejting Hrvatske na 'BBB-' sa stabilnim izgledima.\nJednokratnu novčanu pomoć od 100 evra do jutros je na svoje račune dobilo 6.013.861 građana, a za isplatu je preostalo još njih 75.486, pokazuju najnoviji podaci Ministarstva finansija.\nDo ponoći, kada je istekao rok za prijavu za pomoć od 100 evra, prijavilo se 4.325.500 građana, izjavila je danas savetnica ministra finansija Ana Jović, dodajući da će pomoć primiti ukupno oko 6.200.000 ljudi.


Rivaldo stavio tačku, sa suzama u očima... - Sportske.net\nRivaldo stavio tačku, sa suzama u očima...\nLegendarni brazilski fudbaler i nekadašnja zvezda Barselone objavio je u subotu definitivni kraj karijere, koja je trajala čak 24 godine...\nVrhunski svetski fudbal od danas je siromašniji za jednog od velikih majstora ove igre, legendarnog Brazilca Rivalda.\nOn je, u svojoj 42. godini, odlučio da stavi tačku na profesionalnu karijeru, potvrdivši to na svojim profilima na društvenim mrežama.\n''Sa suzama u očima, danas najpre želim da se zahvalim Bogu, a onda i mojoj porodici i svim navijačima za svu podršku koju sam imao tokom 24 godine duge karijere profesionalnog fudbalera.\nDanas, obaveštavam sve moje fanove širom sveta da je moja profesionalna fudbalska karijera došla do svog kraja. Bilo je dosta prepreka, izazova, odricanja, razočarenja, ali mnogo više je bilo radosti i velikih dostignuća.\nTokom svih ovih godina upoznao sam mnogo ljudi, prijatelja koji su to ostali i do danas. Počeo sam u Paulisti, bez mnogo novčanih sredstava, bez menadžera, samo uz podršku moje porodice i veliku želju da ostvarim svoje snove.\nUz Božiju pomoć, doživeo sam da budem priznat i kao najbolji fudbaler sveta, da budem član ekipe koja je šampion sveta, uz još mnogo trofeja i priznanja, što je potvrda da vredi verovati i boriti se'', poručio je, između ostalog, Rivaldo.\nTokom blistave karijere, Rivaldo je promenio veliki broj klubova, ali je najveći trag ostavio u Barseloni od 1997. do 2002. godine, dok je u reprezentaciji Brazila nastupio 74 puta, uz 34 postignuta gola i bio je član selekcije koja je 2002. osvojila titulu prvaka sveta.\nU prilogu se podsetite nekih detalja iz Rivaldove karijere...


SIPA u akciji u Banjaluci - saznajte ko je uhapšen\nKako ATV saznaje u akciji "Bond" zbog nelegalnih poslova sa duvanom privedeni su Nenad Petreš, Predrag Pećanac i njegova supruga Marijana Despenić.\nJedan od privedenih je rekao da se osjeća loše pa je zbog toga intervenisala i služba Hitne pomoći u prostorijama Sipe.\nNenad Petreš je poznat institucijama i od ranije jer je banjalučko Okružno tužilaštvo podiglo 2015. godine optužnicu protiv njega i Miodraga Božića, suvlasnika Agencija "Big nec kompani" i "Big nec travel" iz Laktaša, za poslovnu prevaru u vezi s ekskurzijom učenika Osnovne škole "Petar Kočić" iz Mrkonjić Grada.\nPolicijski službenici Agencije za istrage i zaštitu BiH /Sipa/ danas su na području Banjaluke i Tuzle u operativnoj akciji kodnog naziva "Bond" uhapsili četiri lica koja su osumnjičena da su duži vremenski period vršila nedozvoljen međunarodni promet cigareta s ciljem sticanja protivpravne imovinske koristi.\nOsumnjičeni su cigarete nabavljali u Crnoj Gori i Srbiji, a zatim ih krijumčarili u BiH i Hrvatsku putničkim motornim vozilima sa izrađenim posebnim pregradama namijenjenim za krijumčarenje robe, čime su izbjegavali plaćanje akciza, saopšteno je iz Sipe.\nTokom akcije pretreseni su i objekti koje koriste osumnjičeni s ciljem pronalaska i privremenog oduzimanja predmeta koji mogu poslužiti kao dokaz u daljem postupku.\nNavedene aktivnosti realizovane su po naredbama Suda i Tužilaštva BiH.\nUhapšeni su privedeni u službene prostorije Sipe radi kriminalističke obrade, nakon čega će, shodno uputstvima postupajućeg tužioca, biti odlučeno o njihovom daljem statusu.\nIz Sipe navode da je u prethodnom periodu prilikom rada na ovom predmetu, u saradnji sa partnerskim agencijama, pronađena i privremeno oduzeta veća količina cigareta bez akciznih markica.\nAktivnosti na predmetu intenzivno su nastavljene.


Projekat "Reci NE radu na crno" među najvećim uspesima Ministarstva za rad u proteklih godinu dana | Реци НЕ раду на црно\nProjekat „Reci NE radu na crno“ koji realizuje Ministarstvo za rad, zapošljavanje, boračka i socijalna pitanja uz podršku Kraljevine Norveške jedan je od najvećih uspeha ovog ministarstva u prvih godinu dana Vlade, izjavio je ministar Zoran Đorđević gostujući u emisiji „Svitanje“ TV Pink.\nU prvih godinu dana Vlade na čelu sa Anom Brnabić, nadležni inspektorat za rad izvršio je više od 55.000 nadzora, rekao je ministar Đorđević.\n„Samo u poslednjih šest meseci bilo je 33.000 inspekcijskih nadzora, a to je nekih 30 odsto više nego u istom periodu prošle godine. Ono što ohrabruje je to da smo uspeli da zateknemo mnogo manje, nekih 20% ljudi, koji rade na crno, što znači da je medijska kampanja projekta „Reci NE radu na crno“ bila više nego uspešna, izjavio je ministar i dodao da rad na crno nije štetan samo za državu nego i za same radnike i poslodavce koji rade po zakonu, jer time nelojalna konkurencija otežava poslovanje.\nMinistar je posebno istakao da je ovaj projekat uticao i na smanjenje stope nezaposlenosti, kao i to da je Srbija na dobrom putu da stopa nezaposlenosti u narednom periodu padne ispod 10%.\nPogledajte kompletno gostovanje ministra Đorđevića u emisiji „Svitanje“ TV Pink


Kupovina aplikacija u 2016. manja u odnosu na 2015. – The PRESTIGE\nTehnologija 13.03.2017. android, aplikacije, google play, iOS, kupovina\nKupovina aplikacija, prema istraživanju Fiks DSP, je opala u 2016. godini za 4 posto u odnosu na 2015. godinu\nPretpostavka je da su ljudi skloni određenim aplikacijama i ne žele da ih mijenjaju za neke druge, koliko god one bile slične.\nUpravo zato prodaja pada ili stagnira, a takva situacija češća je na iOS uređajima nego na Androidu, što je pomalo paradoksalno jer iOS ima 60 posto više prihoda od aplikacija ali Androidu, koji ima oko 60 posto više preuzimanja na godišnjem nivou. Zaključak je da su iOS korisnici skloni plaćanju za aplikacije koje preferiraju, i da ih neće zamijeniti za neke nove, a Android korisnici su više voljni da isprobaju nešto novo.\nPodaci pokazuju da je u prošloj godini zabilježeno 240 miliona preuzimanja preko Google Play-a, u odnosu na 110 miliona preuzimanja kroz App Store, a sve to zahvaljujući snažnom pozicioniranju na tržištima zemalja u razvoju, kao što su Brazil, Indija, Indonezija, Turska i Meksiko. Sa druge strane, Apple sjajno stoji u Kini, koja Googleu onemogućava pristup. Apple vodi i u Velikoj Britaniji, Sjedinjenim Američkim Državama, Australiji, Japanu i Nemačkoj, ili zemljama visokog standarda, što samo po sebi sugeriše zašto su korisnici koji iz njih dolaze skloniji trošenju.


280\tObjavljeno 13 oktobar 2021 Autor: Micro Mreza\nIz firme "Auto Milovanović" kazali su da već vlada veliko interesovanje za kupovinu guma, ali i da su cijene nekih brendova guma ove godine više u odnosu na prošlu godinu.\n"Cijena guma zavisi od veličine, ali i proizvođača. Tako se cijene 14 kreću od 60 do 100 KM za jednu gumu, 15 su od 67 do 110 KM, dok je 16 od 67 do 147 KM", kazali su iz "Auto Milovanovića" za "Nezavisne novine" i dodali da građani najviše traže i kupuju sava gume.\nIz tržnog centra "Centrum" kazali su da se posljednjih dana dosta ljudi interesovalo za kupovinu zimskih guma.\n"Cijene se kreću od 66 do 92 KM, zavisno od proizvođača i veličine gume", kazali su iz "Centruma" za "Nezavisne novine".\nDa je došlo do poskupljenja zimskih guma potvrdili su nam i u preduzeću "Kemoimpex" u Banjaluci, koji kažu da su ove godine cijene više za pet do deset odsto, te da sve zavisi od veličine, ali i brenda gume.\n"U proteklih nekoliko dana počelo je interesovanje građana za zimske gume. Veću gužvu očekujemo u narednom periodu", kažu u ovom preduzeću.\n"Cijene guma ove godine veće su za deset odsto, te nije neka gužva, ali ima kupaca koji kupe i odmah montiraju gume u želji da ne upadnu u gužve koje će nastupiti u narednom periodu kada su u pitanju montaže", kažu iz "Makbel guma" iz Sarajeva.\nU vulkanizerskoj radnji "Stop" u Banjaluci su potvrdili da su već primjetne gužve za postavljanje zimskih guma, koje su počele prije tri-četiri dana, te da u narednom periodu očekuju pravu navalu.\n"Cijene zamjene guma se nisu mijenjale u odnosu na prošlogodišnje i iznose od 10 do 14 KM, dok su cijena guma veće i za više od 10 odsto nego prošle godine, ali opet sve zavisi od veličine i proizvođača guma", ističu u ovoj radnji.\nMilija Radović, zamjenik direktora Agencije za bezbjednost saobraćaja RS, kaže da je bitno zamijeniti ljetne pneumatike zimskim, te ističe da od 1. novembra do 1. aprila sljedeće godine sva motorna vozila moraju imati odgovarajuću zimsku opremu i koristiti je bez obzira na vremenske uslove. "Ako nemate zimske gume, onda je obavezno nošenje lanca", kaže Radović te apeluje na sve vozače da poštuju saobraćajne propise.


Istine i zablude o izbeljivanju zuba - Estera\nIzbeljivanje zuba oštećuje gleđ\nSve veći broj ljudi iz godine u godinu pronalazi različite načine da poboljša izgled svojih zuba i to je pozitivan trend koji treba pratiti, ali sa izvesnom rezervom i odgovornim pristupom prema sebi i sopstvenom zdravlju. U tome svakako pomažu korisni saveti eksperata u domenu estetske stomatologije koji preporučuju kontrolisano izbeljivanje zuba u ordinaciji pod stručnim nadzorom i sa primenom proverenih preparata. Naime, čak su i specijalne paste za izbeljivanje zuba koje se mogu pronaći u slobodnoj prodaji prilično kisele, pa iako naša pljuvačka ima sposobnost da neutrališe tu kiselost, može doći do oštećenja gleđi, čak i sa manjom koncentracijom vodonik peroksida. Zato je bez ikakve sumnje poseta doktoru, ukoliko želite da budete potpuno sigurni, prvi korak koji treba preduzeti. On će proceniti stanje zuba i mekih tkiva, potom ispolirati gleđ i ukloniti eventualni kamenac, upotrebiti ključ boja kako bi se napravila razlika pre i posle intervencije, zaštititi desni i sve vreme tokom trajanja procedure pratiti promenu boje zuba i njihove osetljivosti. Samo na ovaj način možete biti uvereni da ćete dobiti željenu nijansu zuba, a da se ne naruši integritet zubne gleđi. Tako se ovaj postupak može ponavljati bez ikakvog rizika po vitalnost zuba, po potrebi i uz pridržavanje smernica stomatologa.\nIzbeljivanje zuba boli\nJoš jedan razlog zašto nije poželjno biti “sam svoj doktor” jeste činjenica da ukoliko samostalno izbeljujete zube ili to izvodite kod kozmetičara ili frizera, bez jasnog uvida u stanje usne duplje, posledice mogu biti zaista ozbiljne poput hemijskih opekotina i trajnih ožiljaka. Doktor stomatologije je kompetentan da proceni stanje zuba, uoči neobrađene šupljine, ogoljene korenove, afte, krvarenje desni, karijes i druga oboljenja i u tom slučaju najpre će sanirati sve promene kako bi se pristupilo izbeljivanju zuba. U našoj ordinaciji ovu intervenciju izvodimo medicinskim laserom čiji snop ne dopire do gleđi, tako da pacijenti umesto bola osećaju samo lagano peckanje. U zavisnosti od prirodne boje zuba i tipa diskoloracije, određuje se dinamika i trajanje postupka. Lasersko izbeljivanje zuba za sada nema odgovarajuću alternativu s obzirom na to da se samo jednom posetom zubi mogu izbeleti i do 6 nijansi, bez propratne osetljivosti na hladno i slatko, a uz izbegavanje spanaća, cvekle, šargarepe i obojenih pića, naročito dve nedelje nakon intervencije, postignuti efekti mogu trajati i više godina.\nIzbeljivanje zuba je skupo\nUkoliko ste do sada koristili gelove i paste namenjene izbeljivanju zuba u kućnoj radinosti, sigurno ste primetili da je za održavanje određene beline neophodna kontinuirana primena istih i da se na godišnjem nivou iz vašeg budžeta za to izdvoji poprilična svota novca. Neretko se ta suma podudara sa cenom intervencije koja se izvodi u ordinaciji, a garantuje bezbednost, kvalitet i visoke standarde zaštite zuba i zdravlja uopšte. Kada se izvagaju rizici, cena i rezultat, nije teško doneti ispravnu odluku, zar ne?


Direktor ADA za Insajder.net o kašnjenju radova na Golubačkoj tvrđavi (VIDEO) | Insajder\nDirektor ADA za Insajder.net o kašnjenju radova na Golubačkoj tvrđavi (VIDEO)\nProjekat obnove srednjovekovne Golubačke tvrđave, koju radi Austrijska razvojna agencija iz fondova EU, trajaće duplo duže nego što je predviđeno, pokazalo je istraživanje Insajdera.\nPrema projektu, obnova ovog spomenika kulture od javnog značaja počela je u septembru 2014, a trebalo je da bude završena do kraja jula 2016.\nDo isteka tog roka urađena su četiri od pet segmenata rekonstrukcije tvrđave. Međutim, najvažniji deo projekta, rekonstrukcija i konzervacija tvrđave, angažovana firma Ornament invest inženjering nije završila na vreme.\nDirektor Austrijske razvojne agencije Klaus Kaper sa šefom Delegacije EU Majklom Deveneportom\nInsajder.net je objavio izjavu autorke projekta Marije Jovin koja je istakla da su za probijanje roka i podizanje troškova obnove najodgovorniji izvođači radova i stručni nadzor zadužen za nadgledanje radova.\nMeđutim, direktor kancelarije Austrijske razvojne agencije u Beogradu Klaus Kaper kaže za Insajder.net da glavni razlozi za kašnjenje leže u nepotpunoj i lošoj projektnoj dokumentaciji.\n„U toj dokumentaciji su protivno srpskom Zakonu o planiranju i izgradnji nedostajali brojni delovi, kao što su, na primer, rezultati prethodnih istražnih radova pomoću kojih se utvrđuje količina radova koje je neophodno izvesti tokom realizacije projekata. Nedostajali su brojni precizni crteži kula i zidina bez kojih je nemoguće izvoditi radove. Neka rešenja data u projektu su čak bila pogrešna i neodgovarajuća stanju na terenu i da su realizovana tako kako u projektu stoji ugrozila bi tvrđavu“, kaže Klaper za Insajder.net.\nO razlozima zbog čega je EU odobrila projekat koji je navodno nepotpun, zbog čega su tenderski uslovi bili najmanje zahtevni za tvrđavu i o tome kako su rasli troškovi radova na tvrđavi možete pogledati u intervju s direktorom kancelarije Austrijske razvojne agencije Klausom Kaperom.\nKako se projekat finansira(o) i šta je završeno.\nEU je kroz projekat Socijalno-ekonomski razvoj dunavske regije u Srbiji, vredan 19,5 miliona evra, za rekonstrukciju Golubačke tvrđave opredelila 6,9 miliona evra, podaci su Austrijske razvojne agencije, koja projekat i realizuje.\nPošto je rok istekao 22. jula 2016, u budžet EU je vraćeno oko milion evra.\nDa bi projekat bio nastavljen Vlada Srbije i Austrijska razvojna agencija potpisali su Memorandum na osnovu kog je ADA iz svojih fondova donirala 596.000 evra za nastavak radova. Tim novcem se finansiraju trenutni radovi na tvrđavi.\nPrema navodima Austrijske razvojne agencije, od maja ove godine finansiranje radova na tvrđavi trebalo bi da preuzme EU, koja će u okviru svog novog projekta izdvojiti 1.300.000 evra. EU će donirati i dodatnih 350.000 evra koji će biti iskorišćeni za opremanje tvrđave za prijem turista i podršku preduzeću Tvrđava Golubaćki grad, koje upravlja ovim kompleksom.\nDo isteka roka krajem juna 2016. završen je tunel dug 152 metra zahvaljujući kom Dunavska magistrala više ne prolazi kroz tvrđavu, centar za posetioce, obaloutvrda duga 430 metara i infrastrukturni radovi koji uključuju gradnju trafo-stanice, sistema za snabdevanje vodom i prečišćavanje otpadnih voda.


Beogradska žičara još "u magli"! - Gradjevinarstvo.rs\n19.10.2015. | M. T. Kovačević Novosti\nGradonačelnik Siniša Mali u julu je najavio da će do kraja septembra biti završena studija opravdanosti za izgradnju beogradske gondole, odnosno da će se tada znati da li je taj ambiciozan projekat isplativ. Skoro mesec dana je prošlo od najavljenog termina, a žičara koja bi povezala Novi Beograd i Košutnjak i dalje je „u magli“.\nOdgovor na pitanje šta se dešava sa „vazdušnim tramvajem“, „Novosti“ su potražile u gradu Beogradu i „Skijalištima Srbije“, koji su u maju ove godine potpisali Protokol o saradnji na pripremi realizacije navedenog projekta.\nIz „Skijališta“ kažu da je do sada sproveden postupak javne nabavke za usluge izrade prethodne studije opravdanosti. S druge strane, Milutin Folić, glavni gradski urbanista, tvrdi da je urađen generalni projekat.\n- „Institut za urbanizam i arhitekturu Srbije“ je analizirao nekoliko mogućih trasa gondole – rekao je Folić. - Uzeti su u obzir važni faktori kao što je uključivanje žičare u sistem javnog prevoza, kao i vlasništvo zemljišta na kome će se graditi infrastruktura.\n- Očekujemo da izgradnja počne krajem sledeće godine, ako sve bude teklo po planu. Radovi bi mogli biti završeni u roku od šest meseci – kaže Folić.\nIz „Skijališta Srbije“ kažu da je predviđena ukupna dužina gondole oko 3.800 metara.\n- Planirana je izgradnja u dve faze, a dužina trase u prvoj je oko 1.900 metara – objašnjava Ana Jovanović iz „Skijališta Srbije“. - Izlazna stanica je predviđena na Novom Beogradu, sa tri međustanice na Adi, Makišu i na Banovom brdu, te okretnicom na Košutnjaku.\nIz „Skijališta Srbije“ kažu da bi izgradnja gondole od Kalemegdana do Ušća, odnosno Zemuna, bila tema buduće saradnje. Međutim, Milutin Folić odbacuje tu mogućnost.\n- Bilo je takvih predloga, ali je zaključak da Zemun i Kalemegdan ovime ne treba opterećivati – kaže Folić.\nTrasa gondole gradiće se u dve faze. Prva je od Novog Beograda do Ade, a druga od Ade do Košutnjaka. Prema prvim analizama, gondola bi kretala od Jurija Gagarina, u blizini „Delta sitija“. Prva stanica bi bila na Adi uz Savu, a druga u blizini parkinga kod Obrenovačkog puta.\nIdeja o izgradnji „vazdušnog tramvaja“ stara je gotovo čitav vek. Prvi projekat o kabinskom sistemu javnog prevoza izradila je 1922. zagrebačka firma „Čavlina i Sladoljev“. Preduzeće „Šumadija“ predložilo je 1928. da se Kalemegdan i Zemun povežu posebnom vrstom žičare preko Ratnog ostrva.


Trofejni veslač nije mogao sa tribina dvorane u Valensiji da bodri prvu zvezdu Srbije, jer se u Atini priprema za Olimpijske igre u Tokiju. Ipak, svakodnevno se čuo sa Sonjom i iz grčke prestonice slao pozitivnu energiju.\n- Bilo je uzbudljivo od starta, sa Italijom, Španijom i Belgijom. U finalu su od početka bile malo rasterećenije, videlo se da su krenule u dobrom ritmu, da nemaju šta da izgube, da imaju srebro u džepu, ali da hoće da uzmu zlato. Odigrale su izvanredno, osećaj je super, a meni je posebno drago zbog Sonje, jer joj je ovo bilo poslednje Evropsko prvenstvo. Mislim da je na pravi način završila, kako zlatom, tako i priznanjem MVP - priča u telefonskom razgovoru, za "Novosti", Miloš Vasić.\nPriznaje Vasić da mu je žao što nije mogao da sa tribina bodri Sonju:\nPOTEGAO PIŠTOLJ NA RADULJICU: Inspektor tražio da se fotografišu, pa pretio slavnom košarkašu\n28. 06. 2021. u 15:14 >> 15:48\n- Šta da se radi, mi smo profesionalni sportisti, razumemo se. Ja sam u Atini na pripremama za Tokio, tako da nisam mogao da prisustvujem Sonjinom oproštaju. Ostaje žal pogotovo što je to bilo njeno poslednje Evropsko prvenstvo. Srećom, Sonja sve to razume, imala je iz Grčke veliku podršku.\nPriča Miloš da je Sonja imala dosta problema u poslednje dve godine:\n- Imala je iza sebe dve teške sezone, zbog kolena, mučila se i u klubovima. Opet, dobro je trenirala, pripreme sa reprezentacijom super je uradila i o tome smo pričali. Smatrala je da može da odigra najbolje do sada. I stvarno je to uradila, nosila je ekipu. Mislim da to što je znala da joj je ovo poslednje EP dalo neku dodatnu energiju. Stvarno je pokazala neverovatnu mentalnu snagu i celo prvenstvo vodila ekipu do evropske titule.\nVasić se trudio svaki put da opusti svoju lepšu polovinu:\n- Govorio sam joj da se prepusti igri, da igra svoju igru i da razmišlja o sebi i ekipi.\nSport košarka Veslanje Sonja Vasić Miloš Vasić


Batine krive za agresivnost - Odgoj i razvoj - Ringeraja.rs\nUredništvo portala Ringeraja.rs, 8.5.2017\nFizička kazna u vidu udaranja deteta po guzi može da proizvede neprijatne posledice\nFizička kazna u vidu udaranja deteta po guzi može da proizvede neprijatne posledice. Ova "vaspitna mera" povećava agresivnost mališana, jer oni od malih nogu uče od starijih da je ovakvo ponašanje prihvatljiv način rešavanja konflikata, pokazala su istraživanja. Udaranje po zadnjici može dovesti i do ozleđivanja ili zlostavljanja deteta, posebno kada je takav čin izveden u momentima ljutnje.\nDa bi disciplina bila na željenom nivou a kazna izostala, prema mališanima se treba ponašati sa poštovanjem i krajnjim uvažavanjem. Samo u takvim okolnostima može se očekivati da se i dete tako ponaša. Dečju neiscrpnu energiju treba usmeriti u pozitivnom smeru i omogućiti mu da trči, skače, peva, pleše, bacaka se u vodi... Samo apsolutnom aktivnošću može se umiriti njegova divlja i neobuzdana priroda, ističu stručnjaci.\nSnimci MRI (magnetne rezonance) pokazuju da deca koja mnogo vremena provode pred ekranima imaju manje bele mase u prednj...


Ministar Dačić razgovarao sa Markusom Edererom\nVršilac dužnosti predsednika Vlade Srbije i ministar spoljnih poslova Ivica Dačić sastao se danas u Beogradu sa državnim sekretarom u Ministarstvu spoljnih poslova Savezne Republike Nemačke Markusom Edererom.\nU razgovoru je obostrano ocenjeno da su bilateralni odnosi veoma dobri i da ih karakteriše intenzivna saradnja na svim poljima, redovan dijalog na visokom nivou i konstantan trend unapređenja. Važan segment u odnosima dve zemlje su ekonomska saradnja koja je veoma dobra sa potencijalom za dalji razvoj i tendencijom rasta spoljnotrgovinske razmene.\nŠef srpske diplomatije zahvalio je na dosadašnjoj podršci i pomoći Nemačke u procesu evrointegracija Srbije i izrazio nadu da će Nemačka nastaviti da u okviru EU utiče da se naši reformski napori adekvatno valorizuju.\nMarkus Ederer naglasio je da su za Nemačku bilateralni odnosi sa Srbijom od velikog značaja jer je smatra svojim najvažnijim partnerom u regionu.


Galip pohvalio napredak Crne Gore ka članstvu u NATO i EU | EUME\nNaslovnica Info Press info Galip pohvalio napredak Crne Gore ka članstvu u NATO i EU\nGalip pohvalio napredak Crne Gore ka članstvu u NATO i EU\nGalip i Lukšić\nPopredsjednik Vlade i ministar vanjskih poslova i evropskih integracija Igor Lukšić primio je danas novoimenovanog, izvanrednog i opunomoćenog ambasadora Republike Turske u Crnoj Gori Serhata Galipa.\n„Odnosi Turske i Crne Gore su na izvanrednom nivou, a u narednom periodu ćemo nastaviti da zajednički radimo na njihovom daljem unaprjeđenju u brojnim oblastima“, kazao je ambasador Galip, istakavši da svakako ima prostora za jačanje saradnje naročito u oblasti ekonomije.\nOn je pohvalio crnogorski napredak ka članstvu u NATO i EU, istakavši da postignuti rezultati u potpunosti opravdavaju lidersku poziciju Crne Gore u regionu.\nPotpredsjednik Lukšić je poželio dobrodošlicu ambasadoru Galipu izrazivši nadu da će odlične veze Crne Gore i Turske biti dodatno ojačane za vrijeme njegovog mandata. Podsjetivši na brojne oblasti u kojima je uspostavljena veoma intezivna saradnja, istakao je da o odličnim bilateralnim odnosima govori i veliki broj uspješno realizovanih projekata u oblasti ekonomske saradnje koji doprinose daljem razvoju i napretku Crne Gore.\n„To su projekti koji imaju za cilj da ojačaju konkurentnost naše ekonomije a dosadašnja saradnja daje puno razloga za optimizam u pogledu nastavka i njenog daljeg intenziviranja“ kazao je Lukšić. Potpredsjednik je, takođe, zahvalio na podršci koju Turska pruža Crnoj Gori u procesu evroatlantske integracije te saradnji kroz proces integracije u EU.\nSagovornici su razmijenili mišljenja o drugim aktuelnim pitanjima te modalitetima intenziviranja saradnje u svim oblastima od obostranog interesa.\nKvalitetno nastavljate da ispunjavate zahtjeve koje proizilaze iz pregovora sa EU\nPotpredsjednik Vlade Duško Marković takođe je danas primio ambasadora Turske Serhata Galipa u okviru njegovih susreta sa crnogorskim zvaničnicima povodom imenovanja za izvanrednog i opunomoćenog ambasadora u Crnoj Gori.\nKonstatujući zajednički kvalitetnu saradnju dviju država koja se odvija na najvišem mogućem nivou, sagovornici su razmijenili mišljenja povodom aktuelnih politika, odnosa država prema njima i mogućnostima za dalje unapređenje partnerskih odnosa.\nMarković je ambasadoru poželio dobrodošlicu i puno uspjeha na novoj dužnosti u Crnoj Gori, ističući značaj podrške koju je Turska bezrezervno pružala Crnoj Gori na putu ka ispunjenju njenih državnih i spoljno-političkih prioriteta. On je ukazao na mogućnost daljeg razvoja ekonomske saradnje, koja bi oplemenila kvalitetne odnose između ove dvije države.\nAmbasador Galip zahvalio se na prijemu, ističući spremnost i potrebu Turske da podrži Crnu Goru u njenim politikama, posebno kada je riječ o integracionim procesima koji su dostigli visok nivo i rezultirali time da se Crna Gora nalazi na pragu da postane nova članica NATO-a, dok uporedo kvalitetno nastavlja da ispunjava zahtjeve koje proizilaze iz pregovora sa EU.\nMinistarstvo vanjskih poslova i evropskih integracija/Kabinet potpredsjednika/Služba za odnose s javnošću


Šulić kategoričan: FBiH je trenutno zemlja migranata, a ne onih koji su generacijama tamo živjeli | BL Portal\nPredsjednik Mladih socijaldemokrata (MSD) Denis Šulić izjavio je za Srnu da kada god SDA govori o ratu svaki građanin se prisjeti izjave Alije Izetbegovića da je spreman žrtvovati mir za BiH i svaki građanin BiH osjeti nemir znajući da je Izetbegović taj svoj naum i realizovao.\n“Osjećaj koji se javlja kod mladih kada SDA ponovo pominje rat je nešto što najviše tjera ljude iz ove zemlje, jer mnogi mladi kažu da ne žele da im djeca rastu u zemlji nesigurnosti, a nesigurnost svojim izjavama, politikom i postupcima izaziva SDA koja se još nije odrekla iluzije o unutarnoj državi”, istakao je Šulić.\nUpitan da prokomentariše poziv Asocijacije mladih SDA upućen predsjedniku SNSD Miloradu Dodiku “da vrati oduzeta prava Bošnjacima i Hrvatima u Republici Srpskoj”, Šulić je rekao da optuživanje Milorada Dodika i Republike Srpske za kršenje prava povratnika više je nego zlonamjerno, posebno kada te optužbe dolaze iz FBiH u kojoj je broj povratnika minimalan, a i taj minimalan broj povratnika svaki dan ne živi, već preživljava povratnički život.\n“Ukoliko se izuzmu opštine Drvar, Grahovo, Glamoč i Bosanski Petrovac, u kojima povratnici žive zahvaljujući direktnom kontaktu sa društvenim sistemom Republike Srpske, FBiH se trenutno može više nazvati zemljom migranata nego zemljom onih koji su generacijama tamo živjeli, bili protjerani devedesetih godina, a u ovom periodu pokušali da se vrate na svoja vjekovna ognjišta”, konstatovao je Šulić.\n“U Srpskoj nema incidenata koji su orijentisani prema povratnicima i Srpska svima pruža jednake mogućnosti. Preporuka za mlade SDA, koji su optužili predsjednika Dodika i Srpsku za loš status povratnika, je da uporede rezultate popisa stanovništva iz 1991. sa rezultatima posljednjeg popisa i u njima će naći odgovor na pitanje ko više poštuje povratnike Srpska ili susjedna FBiH”, naveo je Šulić.\nTags: Denis Šulić, FBiH, migranti\nOd siline udarca iz ležišta vozila ispao motor: Krenuo po ženu i dijete, pa poginuo pored puta\nPuno fudbalera zaraženo koronom: Široki Brijeg zatražio odgađanje narednih utakmica u ligi\nOvo je za brigu: Čak 20 osoba iz BiH umrlo zbog korone, dok je 718 novozaraženo\n20. Oktobra 2020. 12:23


Pronađena sva ukradena oprema iz nove kovid bolnice u Kruševcu, tri muškarca uhapšena | Kruševac Info\nPronađena sva ukradena oprema iz nove kovid bolnice u Kruševcu, tri muškarca uhapšena\nProcenjena vrednost oko 6,2 miliona dinara – EPILOG GRAĐE U KOVID BOLNICI U KRUŠEVCU: Policija kompletirala ukradenu opremu\nPripadnici Poicijske uprave u Kruševcu, u saradnji sa Bezbednosno informativnom agencijom, uspeli su da pronađu ostatak opreme koja je ukradena iz kovid bolnice, a uvezena je iz inostranstva.\nSada je kompletirana ukradena oprema, vraćena je ovoj zdravstvenoj ustanovi, a protiv trojice muškaraca osumnjičenih za krivično delo prikrivanje podnete su krivične prijave.\nKrađa je primećena 12. januara i odmah je prijavljena policiji, koja je 27. januara, zajedno sa BIA, rasvetlila ovo krivično delo.\nTada je uhapšen B. I. (41) iz Kruševca, jer je kod njega pronađen deo ukradene opreme. Prema navodima Policije, imenovani je od 17. do 27. decembra protekle godine iz magacina kruševačke kovid bolnice ukrao uređaje za daljinski monitoring bolesnika, čija je procenjena vrednost oko 6,2 miliona dinara.\nNova kovid bolnica u Kruševcu, sa kapacitetom od 500 kreveta obolelih od korona virusa, izgrađena u rekordnom roku i otvorena krajem decembra prošle godine.\nPlanirano je da pokriva Kruševac i Rasinski okrug, ali i severni deo Raškog okruga, značajni deo Moravičkog, južni deo Šumadijskog okruga, kao i Toplički. U bolnici se, pored odeljenja inenzivne i poluintenzivne nege, nalaze i prijemno trijažno odeljenje, savremeni dijagnostički centar i laboratorija.\nRazrešena krađa skupocene opreme iz nove kovid…\nKod pedesetogodišnjaka pronađena marihuana smeštena…\nPosted in Hronika Tags: hapšenje, krađa, Nova kovid bolnica Kruševac, Nova kovid bolnica u Kruševcu, Pripadnici Poicijske uprave u Kruševcu\n« Do juče vakcinisano 15000 ljudi u Kruševcu\nU Rasinskom okrugu za 4 dana preminulo 9 lica zaraženih korona virusom, još 105 zaraženih »


Ministar zdravlja u Vladi Republike Srbije Zlatibor Lončar obišao je danas Kliničko-bolnički centar "Zemun" koji je dobio angio salu za kombinovanu dijagnostiku i intervencije na krvnim sudovima i novi multislajsni skener u koje je Ministarstvo zdravlja uložilo 1,55 miliona evra.\nLončar je nakon obilaska Zemunske bolnice rekao da je ta ustanova dobila najsavremeniji aparat za pregled srca koji traje oko jedne sekunde, dok, kako je objasnio, kompletna dijagnostika traje manje od pet minuta.\nMinistar je naveo da novi 640 MSCT skener podržava skeniranje celog tela sa niskim dozama zračenja i posebnim tehnikama dinamičkih pregleda 3D perfuzije krvnih sudova, miokarda, mozga, pluća, koštanog zglobnog sistema, kao i ostalih parenhimatoznih organa.\nZa pacijenta i osoblje to znači minimum zračenja i nalaz kakav do sada nije mogao da se dobije ni na jednom skeneru. Ova ustanova je jedina koja ima ovakav najsavremeniji skener, a koliko znam tek treba da ga dobije i Slovenija, rekao je ministar.\nOn je rekao da je novi skener namenjen ne samo za pregled srca već kompletnog organizma i istakao da će nova oprema doprineti bržoj i efikasnijoj dijagnostici i olakšati lečenje pacijenata.\nLončar je obišao i novu angio salu u kojoj će se, kako je rekao, raditi intervencije na krvnim sudovima srca, mozga, vrata.\nOsoblje će ići na dalje usavršavanje, a lekari su već u četvrtak u angio sali imali prvu operaciju i spasili su život jednom mladiću, ukazao je Lončar.\nPrema njegovim rečima, u toj zgradi nakon rekonstrukcije biće, između ostalog, i centar za vantelesnu oplodnju koji Zemunska bolnica do sada nije imala.\nOva ustanova ispunjava sve uslove da i to radi, a želimo da pomognemo parovima koji imaju problem sa dobijanjem potomstva i da imamo što više dece, napomenuo je ministar.\nOn je rekao da će u novoj zgradi od 2.500 kvadrata biti i dnevna bolnica, kao i da će biti prošireni kapaciteti onkologije i centra za dijalizu.\nLončar je najavio i da će u toj bolnici od januara početi zapošljavanje novog kadra koji će raditi u proširenim kapacitetima.\nRačunali smo da će deo ljudi otići u penziju, neko u privatni sektor ili inostranstvo i nismo došli u situaciju da nemamo koga da zaposlimo. Deo lekara se vraća iz inostanstva, veće su i plate, ali siguran sam da će uslovi rada biti odlučujući faktor da mladi ostanu u zemlji, istakao je Lončar.\nMinistar je podsetio da KBC Zemun od septembra radi u režimu svakodnevnih dežurstava kao Urgentni centar za prekosavski region, kao i da od tada radi i trijažna ambulantu za kovid pacijente.\nMnogo vremena su proveli u kovid sistemu, postigli vrhunske rezultate, samo oni znaju kako im je i kako izdržavaju, zato apelujem na građane da urade sve što je do njih da bi sačuvali zdravstveni sistem i da bismo mogli da pomažemo i pacijentima koji nisu ugroženu koronom, ukazao je ministar.\nOn je rekao da nema uslova da zdravstvene ustanove izađu iz kovid režima i da se to ne može očekivati do sredine decembra.\nLončar je naglasio da, bez obzira na pad broja zaraženih, ne sme biti opuštanja i ponovio da je vakcinacija jedini način za izlazak iz pandemije.\nAko bi sada prestali sa prijemom pacijenata u KBC ''Dragiša Mišović'' i Gradskoj bolnici, sa trenutnim brojem hospitalizovanih, te ustanove ne bi mogle da izađu iz kovid sistema, naveo je Lončar.\nMinistar je naglasio da nema mesta opuštanju i da to pokazuju brojevi zaraženih u evropskim zemljama ističući da je za sada vakcina jedini način da se poboljša epidemijska situacija.\nOn je dodao da pojedine zemlje uvode obaveznu vakcinaciju kako bi sprečile da se njihov zdravstveni sistem raspadne i da imaju hiljade preminulih.\nMere se donose samo iz jednog razloga, da ljudi ne obolevaju i ne umiru i da se zdravstveni sistem ne raspadne, poručio je on.\nLončar je istakao da Srbija treba da iskoristi trenutnu situaciju da se poveća obim vakcinacije kako nevakcinisanih tako i onih koji nisu primili buster dozu.\nMalo znači ako ste se vakcinisali pre više od šest meseci sa dve doze, to su pokazali i primeri iz drugih zemalja. Ko je zakasnio sa buster dozom, takođe se razboleo. Vakcina je jedini lek, to je ono što znamo i što treba da iskoristimo, naveo je Lončar.


Obradović: Predlozi RTS i RTV vraćeni na doradu - Politika - Dnevni list Danas\nPočetna » Vesti » Politika » Obradović: Predlozi RTS i RTV vraćeni na doradu\nNema pomaka u Radnoj grupi za međustranački dijalog po pitanju veće zastupljenosti opozicije u medijima\nObradović: Predlozi RTS i RTV vraćeni na doradu\nMirjana R. Milenković17.07.2021. 08:43\nIako je završena poslednja runda razgovora Radne grupe za međustranački dijalog, bez prisustva stranaca, još nema dogovora o većoj zastupljenosti opozicije u medijima, niti konačnog predloga kako će izgledati informativne emisije od prvog septembra.\nRTS, RTV, TV B92, TV Prva, TV Hepi, Politika i Večernje novosti, sa čijim predstavnicima je do sada obavljen razgovor, prihvatili su sugestiju članova Radne grupe da dostave svoje predloge o većoj zastupljenosti opozicije.\nTi predlozi bi trebalo da budu razmotreni na završnom sastanku koji bi trebalo da se održi u poslednjoj nedelji jula i kome bi trebalo da prisustvuje i predsednik države Aleksandar Vučić.\nTek tada će se znati da li će biti promena programske šeme i većeg uključivanja opozicije u televizijskim emisijama od prvog septembra.\n„Nadam se da ćemo u toj poslednjoj nedelji jula moći da definišemo i druga pitanja koja nisu definisana, a to je pritisak na birače, funkcionerska kampanja, sređivanje jedinstvenog biračkog spiska, kontrola izbornih rezultata, sastav RIK-a i sve drugo o čemu je bilo reči. Za to odgovor vlasti još nemamo“, kaže za Danas Boško Obradović, lider pokreta Dveri, i dodaje da su javni servisi RTS i RTV dostavili svoje predloge kako bi trebalo da izgledaju njihovi informativni programi od prvog septembra, ali da Dveri i DJB nisu bili zadovoljni predloženim, pa su tražili dopunu tog predloga.\nTV Prva, B92, Hepi, Politika i Večernje novosti takođe su se obavezali da će dostaviti svoje predloge, dok se pozvani predstavnici TV Pink, uz obrazloženje da nisu dobili poziv, nisu ni pojavili.\nSagovornici Danasa tvrde da su predstavnici RTS obećali tokom razgovora da će u svoje postojeće emisije, kao što su Upitnik, Oko magazin, Oko ekonomija, Četvrtkom u 9 i Šta radite bre, uključiti debate i u njih pozivati opoziciju.\n„Jedine inovacije koje su predložili ljudi sa RTS je da dva puta sedmično u jutarnjem programu ide politički blok, da se proširi blok za unutrašnju politiku za Dnevnik u 24 sata, ali mi smo na sve to tražili da opozicija mora da bude zastupljena i u Dnevniku 1, 2 i 3. Tražili smo da preciziraju postojeće i uvedu neke nove emisije, posebno one za samostalno gostovanje opozicije“, ističu sagovornici Danasa.\nNapominju takođe i da je RTV ponudio da opozicija bude zastupljena u tri postojeće emisije, Politbiro, Stranačka hronika i Pravi ugao. Članovi Radne grupe iz redova opozicije rekli su da ih u prve dve emisije nikada niko do sada nije pozivao, već su jedino pozive imali da gostuju u emisiji Pravi ugao.\n„Iz RTV su obećali da će uvesti još jednu političku emisiju debatnog tipa, koja bi trebalo da krene od septembra. Vratili smo im sve te predloge na doradu, kako bi precizirali formate emisija, termine, dinamiku, da se ne bi sve svelo na njihova obećanja o specijalnim emisijama po potrebi“, ističu za naš list učesnici međustranačkog dijaloga i dodaju da je i Milomir Marić sa TV Hepi obećao da će uskoro dostaviti svoje predloge za poboljšanje informativnog programa.\n„Predlozi koje je RTS dostavio, po oceni Srpske radikalne stranke, nedovoljni su i predstavljaju samo dekoraciju pluralizma. Nama su potrebne korenite promene informativnog programa koji treba da uključuje suštinsku raspravu između vlasti i relevantnih opozicionih stranaka, a ne povremeno otvaranje prostora za nekog van režima, gde čak i voditelj posebno naglašava da u emisiji gostuju i predstavnici opozicije kao da je to nešto spektakularno učinjeno od strane RTS-a. To treba da bude svakodnevnica. Na RTS-u je potrebno promeniti Upravni odbor, on, po našem mišljenju, treba da bude višestranački, da članove predlažu parlamentarne stranke onda kada Parlament bude saobražen volji naroda, ne kao do sada, da imamo navodno nezavisne medijske „stručnjake“ koji formalno nisu članovi SNS, a najžešći su režimski agitatori. Isto važi i za RTV. Ostale televizije čiji su predstavnici učestvovali na dijalogu saglasne su sa povećanjem prostora za debatu i predstavljanjem opozicionih stranaka i po njihovim rečima, nastojaće da u sledećem periodu to i sprovedu u delo“, kaže za Danas Aleksandar Šešelj, koji je u međustranačkom dijalogu predstavljao Srpsku radikalnu stranku.\nI Milica Đurđević Stamenkovski, predstavnica Zavetnika, nije zadovoljna dosadašnjim tokom međustranačkog dijaloga i pre svega razgovorom sa predstavnicima medija. Kaže da su razgovori sa urednicima pozvanih medijskih kuća bili bezlični i da praktično nije načinjen nijedan pomak, jer oni ništa nisu ni ponudili opoziciji.\n„Čuli smo reči poput razmislićemo, pokušaćemo i slično. Novosti su, primera radi, branile svoju poziciju da prate parlamentarne stranke, a ne vanparlamentarne. U šali sam im rekla da jedino što su do sada preneli o Zavetnicima je da sam se ja udala. Zar treba opet da se udam da bih dospela u njihove novine? Zavetnici spadaju u red relevantnih stranaka, ali izgleda za medije postoji i poželjna i nepoželjna opozicija. Eto, mi smo obavili razgovor sa RTS, a taj isti RTS je u jutarnji program pozvao Borisa Tadića, koji ne učestvuje u međustranačkom dijalogu bez prisustva stranaca. Tadića, koji nikoga ne predstavlja više u Srbiji i koji čak više ni nema status bivšeg predsednika“, kaže Đurđević Stamenkovski i dodaje da jasan dogovor nije postignut ni sa jednim medijem i da se nada da će nekog pomaka ipak biti na poslednjem sastanku u drugoj polovini jula. Napominje i da je predložila da se na razgovor pozovu i N1 i Nova.\nAleksandar ŠešeljBoško ObradovićMilica Đurđević StamenkovskiRadio televizija Srbijeradio televizija vojvodineRTSRTVBeograd\nDruštvo • danas 22:18\nSvet • danas 21:58\nPolitika • danas 20:54\nMlađan Đorđević: Oslobođenje neće učestvovati na izborima\nLider pokreta "Oslobođenje" Mlađan Đorđević izjavio je danas da taj pokret neće učestvovati na vanrednim parlamentarnim izborima naredne godine.\nDemostat • danas 20:00\nIgrano-dokumentarna TV serija ’Jovanka Broz i tajne službe’, i...\nPolitika • danas 19:20\nBratislav Jugović javno branio inspektora Milenkovića: Brine me sudbina policajca\nPoslanik Srpske napredne stranke Bratislav Jugović u jutrošnjem gostovanju...\nOpozicija: Dačić samo Tita nije „zavrnuo“\nPitali smo pojedine predstavnike opozicije kako vide izjavu predsednika...


Slovenija BiH donira 106.200 doza Pfizera\nSlovenija će Bosni i Hercegovini donirati još 100.620 doza vakcine Pfizer. Naime, Vlada ove zemlje je na jučerašnjoj sjednici odlučila da BiH dostavi vakcine na osnovu zahtjeva iz BiH kao vid humanitarne pomoći u borbi protiv korona virusa.\nVlada Slovenije uputila je zahtjev Ministarstvu zdravlja i Ministarstvu vanjskih poslova da učine sve što je potrebno za provedbu humanitarne pomoći, dok je ovlastilo ministra Janeza Poklukara da potpiše ugovorna dokumenta između Slovenije, Bosne i Hercegovine i BioNTech/Pfizera.\nNacionalni institut za javno zdravstvo zadužen je za pripremu vakcine za transport i predaju primatelju, kojeg utvrđuje i šalje nadležno ministarstvo iz BiH.\nPodsjećamo, krajem juna Slovenija je Bosni i Hercegovini donirala 48.000 doza AstraZenece.\nPrethodna vijestU subotu obilježavanje 29. godišnjice od zatvaranja zloglasnog logora Sušica\nSlijedeća vijestU Kalesiji protesti zbog visokih paušala